KOBİA-da 20 Yanvar şəhidlərinin xatirəsi yad edilib 18.01.2019\nAzərbaycan Respublikasının Kiçik və Orta Biznesin İnkişafı Agentliyində (KOBİA) 20 Yanvar faciəsinin 29-cu ildönümünə həsr olunmuş anım tədbiri keçirilib.\nTədbirdə çıxış edən Agentliyin İdarə Heyəti sədrinin müavini Nadir Adilov 20 Yanvar faciəsi barədə danışaraq, 1990-cı ilin yanvarın 19-dan 20-nə keçən gecə Sovet imperiyasının Bakıda törətdiyi faciənin Azərbaycan xalqının yaddaşına azadlıq və müstəqillik uğrunda mübarizə tarixi kimi əbədi həkk olunduğunu vurğulayıb. Qeyd edilib ki, 20 Yanvar faciəsinə ilk və ən kəskin etirazı Ümumilli Lider Heydər Əliyev bildirib. Məhz Heydər Əliyevin gərgin səyləri nəticəsində 20 Yanvar faciəsinə siyasi-hüquqi qiymət verilib. Ulu Öndərin siyasi kursunu inamla davam etdirən Azərbaycan Respublikasının Prezidenti cənab İlham Əliyev ölkəmizin azadlığı, suverenliyi uğrunda həlak olanların xatirəsinə böyük ehtiram göstərir, şəhidlərin ailə üzvlərinin sosial müdafiəsinin gücləndirilməsi üçün qərarlar qəbul edir, şəhidlərimizin xatirəsinin anılması üçün hər il dövlət səviyyəsində geniş Tədbirlər Planı hazırlanaraq həyata keçirilir.\nTədbirdə çıxış edənlər 20 Yanvar faciəsinin heç bir zaman unudulmayacağını, Vətənimizin müstəqilliyi uğrunda canlarından keçmiş şəhidlərimizin əziz xatirəsinin Azərbaycansevərlərin qəlbində daim yaşayacağını bildiriblər.


“Tutulmayan oğru” “Fantomas”dan bağbanlığa qeder… – DƏLİ DAHİLƏR - Azadliq Xeber\n“Tutulmayan oğru” “Fantomas”dan bağbanlığa qədər... - DƏLİ DAHİLƏR\n07.03.2016 / 14:41 xeber –\nOnu balaca boyuna və komik görkəminə görə “Fü-fü” deyə çağırırdılar\nCivə kimi bir yerdə dayanmayan, olduğu hər yerdə pozitiv ab-hava yaradan bu dinamik oğlan rəsm və musiqi dərslərindən başqa məşhur aktyor Rene Simonun dram dərnəyinə də gedirdi.\nSonralar özünü musiqi sənətində püxtələşmiş hesab edən gənc Lui, Paris ətrafında yerləşən Piqala şəhərindəki məşhur “Mulen Ruj” kabaresinin əhlikef müştəriləri üçün caz musiqiləri ifa etməyə başladı. Onun mükəmməl virtuoz ifası, komik, məzəli dinamikası tamaşaçılara qeyri-adi emosional təsir bağışlayırdı. Gənc cazmenin dəlisov hərəkətləri kafenin müştərilərini durmadan artırır, kabarenin axşam performanslarını cazibədar və unudulmaz edirdi.\nUğursuzluqla nəticələnən birinci evlilikdən sonra Lui xeyli müddət qadınlarla ünsiyyətdən qaçır.\nBu uzaqlaşma, Luinin “həyatımın işığı” adlandırdığı qadınla tanışlığına qədər davam edir. Musiqi məktəbində sekretar işləyən Janna Avqustina adlı xanım məşhur fransız yazıçısı Gi de Mopassanın qohumlarından idi. İstedadlı musiqi müəllimi ilə gənc və gözəl Janna arasında başlanan alovlu sevgi macərası bir ildən sonra cütlüyün evliliyi ilə nəticələnir. Bu evlilikdən onların Patrik və Olive adlı iki oğlu dünyaya gəlir. Məşhur aktyor sevimli xanımı ilə ölənə qədər, düz qırx il birgə sevgi dolu ömür yaşayır.\nLui de Fünesin kino karyerasındakı addımları 1945-cildən başlayır. Jan Stelinin “Barbizon aldanış” filmində oynadığı ilk epizodik rol ona heç bir şöhrət gətirmir. Sonradan çəkildiyi bir neçə filmdə, oynadığı ikinci dərəcəli rolların uğursuzluğu da onu ruhdan salmır. Elə rejissorların özləri də bu nadir sifətə malik aktyoru itirmək istəmir, onun daxili aləmini, elastik oyunçuluq qabiliyyətini tam üzə çıxaracaq uyğun obraz tapmağa çalışırdılar.\nYalnız 1958-ci ildə “Tutulmayan oğru sayılmır” filmində oynadığı baş roldan sonra Lui de Fünesin aktyorluq karyerası canlanmağa başlayır. Film Fransada və xarici ölkələrdə sürətlə yayılaraq rejissor və yaradıcı heyətə böyük pullar qazandırır. Lui de Fünesin yaratdığı komik surət brokonyer Bleronun adına görə həmin film bəzi yerlərdə “Blero” kimi də tanınır.\nHəyatı boyu yüzdən çox filmə çəkilən, bütün dünyanı güldürməyi bacaran məşhur aktyor, əfsanəvi insan Lui de Fünes 1983-cü ilin yanvarında gözlərini həyata əbədi yumur.\nOnun Le-Seyle şəhəri yaxınlığında bir zamanlar yaşadığı evi hazırda ev-muzeyi kimi fəaliyyət göstərir. Muzeydə ölməz aktyorun heç yerdə nümayiş olunmayan kadrları, şəxsi əşyaları, geyim kolleksiyası, filmlərdə oynadığı obrazların aksessuarları sərgilənir.


etibarı ilə ermənilər - QƏRƏNFİl dünyamin qizi mətbuat-miLLİ HƏMRƏYLİYƏ gedən yolumuz\netibarı ilə ermənilər cinayətkarların əlində həlak olmuşlar, onlarca erməni yaralanmış və onların mənzilləri talan edilmişdi”.\nHörmətli oxucu! “Kommunist” qəzeti bunu yazanda artıq 1988-cı ilin son aylarından 1990-cı ilin ilk günlərinə kimi onlarla, yüzlərlə yox, minlərlə azərbaycanlı ermənilər tərəfindən vəhşicəsinə qətlə yetirilmiş, doğma elindən-obasından, evindən-eşiyindən didərgin salınmış, evləri talan edilmişdir. Görəsən “Kommunist” bunu niyə yazmırdı? Niyə hələ də həqiqəti öz xalqından gizlədərək onu cinayətkar adlandırırdı?\nAxı bu bir faktdır ki, o zaman Azərbaycan KP MK-nın birinci katibi Əbdürrəhman Vəzirovun rəhbərliy və şəxsi nəzarəti ilə Bakıda yaşıyan ermənilər ölkənin güc rəhbərliklərinin bir başa göməyi və qayğısı ilə buradan başqa şəhərlərə yola salınmışlar.\n“Azərinform”un 17 yanvar 1990-cı il tarixli məlumatından oxuyuram: “Ermənilərin böyük bir qrupu “Sovet Tacikistanı” bərəsi ilə Krasnovodska yola salınmışlar. Bu reyslə təxminən 700 adam gedir. Bu gün daha bir böyük qurupu yola salmaq planlaşdırılır”.\nQəzetin 18 yanvar 1990-cı il tarixli sayında “Azərinform”un müxbiri N. Demidov yazırdı: “Təəssüf ki, Bakıda tam sakitlik yaranmamış və bu sakitliyə hələ çox var”.\nDemidov haqlı idi. Çünki, sabah yanvarın 19-u Bakı dəhşətli bir burulğanın icində boğularaq, uzun müddət sakitliyinə möhtac qalacaq. “Kommunist” isə ölkədəki bu gərginlikdən bircə kəlmə də olsun söz açmır, əksinə həmişəki kimi, Kommunist partiyasına istək və arzularını təbliğ edərək böyük qardaşına sədaqətini bir daha sübut etməyə calışır. O, böyük “qardaşa” ki, cəmi bir gün sonra 19-dan 20-ə kecən gecə əsrin ən böyük faciəsini Azərbaycan xalqına yaşatdı.\n19 yanvar 1990-cı il. Ölkəmizdə hər kəs Bakıya rus qoşunlarının yeridilməsi söz-söhbətindən danışırdı. Kimi buna inanır, kimi də əliyalın xalqın üstünə “böyük qardaş”ımızın silah yeriməyini hec təsəvvür belə etmirdi. Axı biz 70 il onların ən sədaqətli qulu olmuşuq. Qara qızılımızı, ağ qızılımızı minlərlə nemətimizi özümüz yeməyib onlara yedizdirmişik, dahi Mirzə Cəlil demiş: “harda urus görsək qacıb demişik canım səna fəda olsun ay urus”. Bəs onda illərlə canımızı, malımızı fəda etdiyimiz “qardaşlarımız” bizi niyə qırdı?\nƏslində bu qırğında günah yenə də özümüzdədir. Çünki ölkədəki vəziyyət haqqında xalqa səhv informasiya verilirdi. Bu isə xalqda çaşqınlıq yaradırdı.\nQırğından əvvəl Azərbaycan SSR Ali Soveti Rəyasət heyətinin sədri Elmira Mikayıl qızı Qafarova dövlət televiziyası və radiosu ilə “Bakıya Mərkəzdən heç bir silahlı qüvvə dəvət edilməyib və hər kəs buna arxayın olsun” məzmunlu on-onbeş dəqiqəlik çıxışı ilə bir daha Kommunist partiyasına sədaqətini bəyan etdi. Hansı ki, xanımın çıxışından beş dəqiqə kecməmiş AzTV-nin enerji bloku partladıldı və qırğın başladı. Təbii ki, Elmira xanım hec də məlumatsız deyildi ki, SSRİ Silahlı Qüvvələrinin, SSRİ Müdafiə Nazirliyinin, Daxili İşlər Nazirliyinin, SSRİ Dövlət Təhlükəsizliyinin qoşunları artıq Bakının kücə və meydanlarına doğru hərəkət edirlər. Bəs onda görəsən xanım nə üçün belə bir çıxışla xalıqna müraciət etdi?\nÇünki, uzun illər, hətta orta məktəbdən Leninci ideologiyası ilə böyüyən, bu xanım (Azərbaycan Lenin Kommunist Gənclər İttifaqı MK-nin katibi, Bakı Şəhər Partiya Komitəsinin katibi, Xalq Maarif Naziri, Azərbaycan Xarici İşlər Naziri, Azərbaycan SSR Nazirlər Sovetinin Sədrinin müavini. Azərbaycan SSRİ Ali Sovetinin deputatı, Azərbaycan Respublikası Ali Sovet Rəyasət Heyətinin sədri) belə bir böyük və məsul vəzifələri, xoş gün-güzaranı ona bəxş edən partiyasına xəyanət etməyəcəydi və etmədi də. Amma milli qürur, milli hiss deyilən bir anlam da var ki, bunu hər kəs dərk edə bilmir...\nQırğının səhəri günü yanvarın 21-də Azərbaycan SSR Ali Sovetinin fövqəladə sessiyası kecirilir. Sessiyada Elmira xanım bu hadisəyə qarşı öz etrazını bildirərək bəyanətlə çıxış edir. Nənəm demiş bu “daldan atılan daşa” bənzəmirmi?\n18 dekabr 1991-ci ildən, 1992-ci ilin 28 fevralına kimi Elmira Qafarova müstəqil Azərbaycan Respublikası Ali Sovetinin sədri olub. Bu üç ay ərzində bir jurnalist kimi Elmira xanımla müxtəlif iclaslarda görüşdüm, çıxışlarını dinlədim, müsahibə götürdüm. Bəlkə də kimsə mənimlə razılaşmaz, öz işidir. Amma mən qətiyyətlə deyə bilərəm ki, Elmira xanım elə onda da qəlbən əsl kommunist olaraq qalırdı. Əslində bununla Elmira xanım illərlə sədaqətlə qulluq etdiyi partiyaya, məsləkinə sədaqətini bəyan edirdi. Yoxsa bir gecənin icində dönüb başqa partiyacı olanlar kimi...\nBurada yadıma görkəmli publisist, satirik şair Səməd Mənsurun “Məsləksiz” şerindən bir parca düşdü. Gündə bir partiyanın üzvü olan məsləksizlərə, simasızlara üz tutan şair deyirdi:\nYel hayandan əsir o yana tut üzünü,\nGündə bir rəngə düşüb gah qara, gah sarı görün.\nAy canım, pul gərək insana, nə lazım məslək,\nHarda xeyrin olur isə, ora gəl, barı görün.\nAmma onu da deyim ki, xalqına səhv informasiya verən təkcə Elmira xanım olmadı. Dəhşətli, amansız, ağır bir faciəni respublika rəhbərliyinin göstərişi ilə “Azərinforum” belə yayımladı: “Bakının küçələrində 93 nəfər həlak olmuşdur-75 nəfər mülki şəxs, o cümlədən 3 qadın və 3 uşaq; 18 nəfər ictimai asayişi mühafizə nümayəndəsi , o cümlədən milisdən 4 nəfər, SSRİ Daxili İşlər Nazirliyi qoşunlarından 6 nəfər, Sovet Ordusundan 8 nəfər həlak olmuşdur. Tibbi yardım üçün 715 nəfər müraciət etmişdir -639 nəfər mülki şəxs (onlardan 377 nəfəri xəstəxanadadır), 76 nəfər hərbi qulluqçu, o cümlədən milisdən 4 nəfər, SSRİ Daxili İşlər Nazirliyi qoşunlarından 42 nəfər, Sovet ordusundan 30 nəfər.\nMəlumat respublika Daxili İşlər Nazirliyi və Səhiyyə Nazirliyi tərəfindən təsdiq olunub”.\nFikir verin bu səhv informasiya respublikanın iki böyük Nazirliyi tərəfindən təsdiq edilib.\n...Bu məqaləni hazırlayarkən bir çox kitabxanalarımıza baş çəkdim. Çox təəssüflər ki, əksəriyyətində, hətta M.F.Axundov adına Milli Kitabxanada da 20 yanvar faciəsini əks etdirən o dövürki mətbuatın əksəriyyətini əldə edə bilmədim. Kitabxanalardan birində kitabxanaçı xanım çox sakit və laqeyidcəsinə dedi ki; “...o, illərdən olan beş-altı qəzet var idi bizdə, uzun müddət elə dəhlizdəcə qaldı. Sonra da yox oldu”.\nHeyif bu yox olan sadəcə o qəzetlər deyil, tariximizdir. O, tariximiz ki, bu günki, gənclik onu hava-su kimi bilməlidir. Təəssüflər olsun! Laqeyidliyimiz üzündən yaşadığımız faciələr bizi yenə də dəyişmir.\nƏvvəldə olduğu kimi sonda yenə dahi Mirzə Cəlilin sözlərini xatırladım. Allah sənə qəni-qəni rəhmət eləsin ay, Mirzə, nə gözəl demisən: “Bir millət ki, özünün, məscidinin, millətinin qədrini bildi, ona qəyyum lazım deyil, məsələn, polyak, alman, firəng, yəhudi, və b.kimi”.\n“Kaspi” qəzeti, 27 yanvar 2015\nSÜLEYMAN SANİ AXUNDOV NƏ ÜÇÜN\nÖZÜNƏ QƏSD ETMİŞDİ?\n1885-ci ililin qarlı-boranlı bir qış günündə Tiflisdə Qori Müəllimlər seminariyasında açılan atəş səsi müsəlman şöbəsinin şagird və müəllimlərini daha çox narahat etdi. Çünki özünə qəsd etmək istəyən seminariyanın çalışqan, nizam-intizamlı şagirdlərindən biri olan Süleyman Sani Axundov idi. Bəs nə üçün Süleyman özünə qəsd etmişdi?\nTədqiqatçıların yazdığına görə yuxarı sinif şagirdlərindən hər gün biri seminariyada növbətçi olurmuş. Bir gün də Süleymanın növbəsində pansionata keyfiyyətsiz çörək gətirilir. Süleyman buna etraz edərək seminariyanın inspektoru Aleksey Osipoviç Çernyayevskiyə məlumat verir. A.O.Çernyayevskinin əmri ilə nağd pulla çörək alınıb seminariyanın şagirdlərinə paylanır. Bu iş növbətçi kimi Süleymana tapşırılır. Süleyman da məktəbin xəzinəsindən götürdüyü pula seminariyanın yaxınlığında yerləşən sexdən çörək alaraq pansionata gətirir. Kicik bir anlaşılmazlıq üzündən inspektor Süleymanı yalançlıqda, tamahkarlıqda təqsirləndirir. (Guya Süleyman çörəyin pudunu 1 manata alıb, amma seminariyanın xəzinəsindən 1 manat 20 qəpik pul götürüb).\nBu hadisədən sonra seminariyanın müəllim və şagirdləri arasında Süleymana münasibət dəyişir. Məsələyə Süleymanın dayısı, seminariyanın müəllimi Səfərəlibəy Vəlibəyov qarışaraq çörəyin qiymətinin hər yerdə 1 manat 20 qəpik olduğunu aşkarlayır və bu işdə Süleymanın günahsız olduğunu sübut edir.\nLakin həqiqətin aşkarlanması seminariya rəhbərliyinin hec də xoşuna gəlmir. Belə olduqdq Süleymanı çəzalandırmaq üçün pedaqoji sovetdə onun təlim-tərbiyə qiymətini əladan bir başa kafiyə endirirlər. Həqiqəti araşdırmağa özündə təpər tapmayan seminariya rəhbərliyinin bu haqsız hərəkəti Süleymanda əsəb gərginliyi və ruh düşgünlüyü yaradır. Və bir gün bütün şagird yoldaşları yatandan sonra o özünə qəsd edərək tapançadan atəş açır. Xoşbəxtlikdən güllə onun ürəyinə dəymir...\nBu haqda S.S.Axundovun qohumu Nadir Vəlixanov yazırdı ki: “1885-cü ildə Süleymanın seminariyada başına gələn bir əhvalat ömrü boyu xatirindən silinməmişdi. Şöbədə növbətçi olduğu vaxt təsadüfi olaraq, dövlət pulunu mənimsəməkdə günahlandırıldığı üçün kədərə dalıb, öz canına qəsd etmişdi”.\nTədqiqatçı alim Aslan Kənan isə “XX əsrdə repressiyaya məruz qalanlar” adlı əsərində bu hadisə haqqında məlumat verərək seminariya rəhbərliyinin, xüsusən də N.S.Streletskinin direktorluq etdiyi illərdə apardığı intiriqabazlıqdan, azərbaycanlı seminaristlərə qarşı etdiyi gobudluqdan və haqsızlıqlardan geniş bəhs edərək bu məsələyə aydınlıq gətirir.\nBu faktı A.O.Cernyayevskinin 1893-cü ildə Qafqaz Təhsil Dairəsinə yazdığı izahat bir daha təsdiq edir. S.S.Axundovun intihar cəhdini “özlüyündə fevqəladə dərəcədə qəmkin bir fakt” hesab etmiş və şagirdlərin bu vəziyyətə gəlib çıxmasının günahkarı N.S.Streletskini və onun seminariyada direktor olduğu dövrdə təlim-tərbiyə sahəsində apardığı yarıtmaz iş üsulu ilə əlaqələndirmişdir.\nAmma onu da qeyd edək ki, Süleyman seminariyada oxuduğu zaman müsəlman şöbəsinə A.O.Çernyayevski başclıq edirdi. Azərbaycanlıarın seminariyaya qəbul edilməsində çox böyük köməkliyi olan A.O.Çernyayevski sanki Süleymana qarşı münasibətdə səhvə yol verdiyini bu məktubunda etraf edir...\nTədqiqatlardan və xatirələrdən belə bəlli olur ki, S.S.Axundov seminariyada oxuduğu illərində daha çox kədərli hadisələr yaşamışdı. O, bu hadisələri ilk dəfə qələmə alaraq, bir necə il sonra Abdulla Şaiqə göstərmiş və ondan məsləhət almışdır. Beləliklə, hələ seminariyanın ikinci sinifində oxuyan Süleyman yaradıcılıq aləminə qədəm qoymuş və illər sonra Azərbaycanın görkəmli yazıçısı kimi tanınmışdır.\n20-ci yüzilliyin əvvəllərində ədəbiyatımızın, maarifimizin ən görkəmli nümayəndəsi olan yazıçı, pedaqoq Süleyman Sani Axundov ömrünün sonuna kimi bu haqqsızlığı “böyük qardaş”larımıza bağışlamır.\n...Qarabağda sayılan-secilən bir nəslin övladı olan Süleyman 1875-ci ildə Şuşa da Rzaqulu bəyin ailəsində dünyaya gəlib. Babası Dərgahqulu bəyin Şuşanın o vaxtkı Seyidlı məhəlləsində və Ağdamın Seyidli kəndində bağlı-bağatlı mülkü var imiş. Böyük torpaq sahibi və “cins ilxıları” olan Rzaqulu bəyin ailəsi yayı Şuşadakı, payızı isə kənddəki mülkündə kecirərmiş. Xeyirxahlığı, rəiyyətlə xoş rəftarı və əməksevərliyi ilə secilən ailə nəyinki Şuşada, hətta bütöv Qarabağda böyük hörmət, rəğbət sahibi olub.\nSüleyman anadan olanın ikinci günü atası qəfl dünyasını dəyişir. Süleyman və bacı qardaşı qalır anası Dürnisə xanımın və dayısı Səfərəli bəy Vəlibəyovun himayəsində. (Bəzi tədqiqat əsərlərində Süleymanın təhsil almasında əmisi oğlu Tağının da böyük rol oynadığı söylənilir). Dayısı Səfərəli bəy 1884-cü ildə Qori Müəllimlər Seminariyasının direktorunun adına ərizə yazaraq Süleymanı seminariyanın tatar şöbəsinə qəbul etməyini xahiş edir və 1884-85-ci dərs ilində Süleyman seminariyanın ibtidai məktəbinə daxil olur.\nSüleyman Saninin tədrincə desək “qapalı pansion”dakı cəzalandırma tədbirləri, ruslaşma siyasətinin təbliği, tatar şöbəsinə qarşı olan haqsızlıqlara dözmək çox cətin olsa da, arxiv sənədləri sübut edir ki, əksər Azərbaycanlı semnaristlər bu məktəbi əla xasiyyətnamə ilə başa vurublar. S.S.Axundova verilən xasiyyətnamədə yazılıb:“Bacarıqlıdır, çalışqandır, səliqəlidir, nəzakətli və sakitdir. Təmkinli, intizamlı, icraçı, utancaq, vüqarlı və tez inciyəndir. Ən yaxşı tələbələrdən biridir”.\n1894-cü ildə seminariyada təhsilini başa vuran 19 yaşlı Süleymana xalq müəllimi adı verilir. O, ilk olaraq Bakıda üçüncü rus-tatar məktəbində pedaqoji fəaliyyətə başlayır. 1905-1911-ci illərdə gənc Süleyman Bakıda 7-ci rus-tatar məktəbin də, 1912-15-ci illərdə isə 4-cü rus-tatar məktəblərində direktor işləyir.\nÖlkədə maarifi, elmi təbliğ etmək üçün pedaqoji işlə yanaşı teatrın da böyük rol oynadığını dərk edən S.S.Axundov yazırdı: “Mən mövhumat, avamlıq və ətalətə mübarizə etmək üçün ən yaxşı vasitələrdən biri də teatr olduğunu anlayaraq pyes yazmağa başladım”.\n1899-cu ildə “Tamahkar”ı yazan S.S.Axundov 1905-ci ildə “Yuxu”, 1906-cı ildə “Bəhs”, “Kövkəbi-hürriyyət” adlı hekayələrini, “Dibdat bəy”, “Türk birliyi” adlı satirik komediyalarını yazır. “İrşad” qəzeti, “Dəbistan”, “Məktəb” və Rəhbər” jurnalları ilə yaxından əməkdaşlıq edən Süleyman sovet dövründə “Şərq qadını”, “Maarif və mədəniyyət” jurnallarında da ara-sıra çap edilib. Elə Sani təxəllüsünü də “Məktəb”lə əməkdaşlıq edərkən götürüb. O, burada “Qorxulu nağıllar” başlığı altında “Qaraca qız”, “Əhməd və Məleykə”, “Abbas və Zeynəb” və s. hekayələrini çap etdirir.\nYaradıcılıq və pedaqoji fəaliyyəti ilə yanaşı bir çox ictimai işlərdə də yaxından köməklik edən S.S.Axundov “Nicat”, “Cəmiyyəti-xeyriyyə”, “Nəşri-maarif”, “Səfa” və “Səadət” cəmiyyətlərinin ən fəal üzvülərindən olub. Xeyirxah, nəcib, alicənab olan Süleyman təkcə öz qohum-əqrabalarına deyil yoxsul, kimsəsiz tələbələrinə də yardım edib, qayğı göstərib. Bu haqda “İrşad” qəzetinin 2 yanvar 1907-ci il tarixli sayında ətraflı məlumat verilib. “Füqəra və möhtaclara ianə” yığılmasında Əhməd bəy Ağaoğlu, Üzeyir bəy Hacıbəyli, Fərhad Ağazadə və Süleyman Sani daha çox yardım etmişlər”.\nMüəllifin “Tamahkar” pyesi 1905-ci il dekabrın 5-də Bakıda tamaşaya qoyulur. Tamaşadan əldə olunan vəsait Bakı məktəblərində oxuyan müsəlman tələbələrə çatdırmaq üçün müsəlman xeyriyyə cəmiyyətinə göndərilir.\nBu illər Bakıda Süleymanın işləri yaxşı olsa da anası Dürnisə xanım onun təkliyi üçün çox narahat idi. Odur ki, oğlunu qardaşı qızı Nigarla evləndirmək istəyir. Nigar Süleymandan 19 yaş kiçik olduğu üçün Süleyman bu izdivaca razılıq vermir. Bakıda savadlı, müsəlman bir qızla evlənir. Sadə, lakin xoşbəxt yaşayan bu cütlüyün bir oğlu olur. Ana xeyir-duası almayan Süleyman xoşbəxt ola bilmir. Körpə oğlunun və sevimli ömür-gün yoldaşının qəfil ölümü Süleymana həyatda ən ağır zərbə olur.\nOna ikinci böyük zərbəni isə “böyük qardaşları” “bəxş edir. Beləki, 1937-ci ildə bəy ailəsindən olduğuna görə ilk təqibə məruz qalan böyük qardaşı Rüstəm olur. Maddi çətinlik və hədə-qorxu ilə üz-üzə qalan Rüstəm haqsızlıqlara dözməyib vəfat edir. Sonra isə təqiblər başlayır Rüstəmin həyat yoldaşı Soltan xanıma. Dəfələrlə evində axtarışlar aparılır, əmlakı müsadirə edilir. Qorxudan qadının dili tutulur və ürəyi partlayır. Növbə Süleymanın əmisi oğlanlarına çatır. Nəriman, Yəhya, Əsəd, İldırım, Bahadur “xalq düşməni” adı ilə gedərgəlməzin qurbanı olur. Bu haqsızlıqlar Süleyman Sani Axundova çox əzab verirdi.\nBu haqda ədəbiyyatşünas alim, xeyirxah ziyalı Abbas Zamanov yazırdı: “...bir gün Süleyman Saniyə baş çəkməyə getmişdim. Çox zəyifləmişdi. Çarpayıda uzanmışdı. Sanki heç kəslə danışmaq istəmirdi. Sakit və məyus halda üzümə baxaraq dedi: “ Vaxt çatıb...”.\nUşaqlığından ahıllığına kimi “böyük qardaşlarının” haqsızlığına, təqirinə, təqibinə məruz qalan Süleyman Sani Axundov 1939-cu il martın 29 vəfat edir. Sürgündən, həbsdən, ağır işgəncələrdən və ən əsası təhqirlərdən uzaq olan bu “sakit” ölümünə yəqin ki, özü də “sevinib”.\nSonda yadıma dahi Üzeyir bəyin sözlər düşdü. Üzaqgörən və xeyirxah Üzeyir bəy yazırdı: “Biz hamımız Qafqaz balalarıyıq, mədəniyyət və mərifətimiz cəhalətədə qalanlarımıza, qüvvətlimiz zəifimizə, sərvətlimiz tavansızlarımıza arxa olmalıdır. Bu əsas üzrə dolanmalıyıq ki, əğyardan yetişən zərbələr də üzərimizdə əsərnəzir olmasın”.\nAllah sənə rəhmət eləsin, Üzeyir bəy! Bir əsrə yaxın bunu bacarmadıq. Bacarsaydıq Süleymanlar kimi yüzlərlə oğulları qurban verməzdik. Barı bu gündən belə bir-birimizə Üzeyir bəy demiş “ARXA” olaq!\n“Kaspi” qəzeti, 17 fevral 2015\nOdlu bir yol keçən “Odlar yurdu”.......................................................................\nTarix və Tanrı bizi bağışlamaz..........................................................................\nDahiyanə bir istək....................................................................................................\n“Əlifba oyunu” və yaxud unutqanlığa doğru atılan addımlar ............................\n“Kaspi”çilər tarixi missiyanı daşıyır .................................................................\nKlassik publisistika: bu gün mətbuatımızda ona nə qədər ehtiyac duyulur?.......\nKöylü qızının faciəsi.............................................................................................\nMəryəm xanım Bayraməlibəyova ......................................................................\nAmalda da, əməldə də gözəl bir türk xanımı .........................................................\nXoş gəldin, “Gənclik” ............................................................................................\nAzərbaycanlı gəlin ................................................................................................\nGəlin xələflərimizin ruhuna layiq olaq ..................................................................\nNakam romantik- Abdulla Sur .................................................................................\n“Füyuzat”çı Nigar xanım .........................................................................................\nBu gün sənin bayramındır- Milli mətbuatım! .........................................................\nƏn qiymətli sözünü ................................................................................................\nTarix bizə çox şey deyir ...........................................................................................\nTaleyimizdə və tariximizdə ən önəmli məsələ ..........................................................\nİsmayıl bəy Qaspiralının vəsiyyəti ..............................................................................\nMətbuat muzeyinin yaradılması üçün diqqət və qayğınızı əsirgəməyin ....................\n28 may əsrlərə bərabər fəxarətli günümüz ..................................................................\nDövrü mətbuat bizə kimlərdən və nələrdən xəbər verir ..............................................\n“Füyuzat”çı Əhməd Kamal ........................................................................................\nSözə qiymət verənlər və yaxud layiqli varislər .........................................................\nMüasirlərinin “mədəniyyət mələyi” adlandırdığı publisist.........................................\nƏfsanəyə bənzər bir eşq ............................................................................................\n“Aləmdə bir insanlığa xidmət qalacaq” ...................................................................\nÜzeyir bəyin iki əziz Zülfüqarı ...............................................................................\nVəfalı həyat və sənət yoldaşı ...............................................................................\nMüslümün gülcamallı Badigülcamalı ...................................................................\nAxı biz niyə beləyik? ............................................................................................\nİnsanların qorxduğu səs ......................................................................................\nƏhməd bəy Ağaoğlu “Sərbəst insanlar ölkəsi”nin sakini idi .....................................\nBakı hadisələri haqqında həqiqət .............................................................................\nElim və irfan sahibi .................................................................................................\nMətbuat dövrün siyasi hadisələrinə münasibətdə .................................................\nStalinizimi canından artıq sevən Hökumə xanım ................................................\nNəriman Nərimanov sevgisi .................................................................................\nGeneral qızı, milyonçu xanımı, yoxsa, dilənci ömrü .............................................\nEtraf etmək də bir mədəniyyətdir ...........................................................................\nSovet adamlarından qorxan Sara xanım ...................................................................\nQürur duya biləcək tariximiz ....................................................................................\nÖyrənmək üçün oxunan kitab ...................................................................................\nYaşadığımız faciələr .................................................................................................\nSüleyman Sani Axundov nə üçün özünə qəsd etmişdi? ..........................................\nQƏRƏNFİL DÜNYAMİN QIZI (QULİYEVA)\n1964-cü ildə Qəbələ rayonunun Bum kəndində anadan olub. Atası 50 ildən çox dövlət qulluğunda çalışıb. Qərənfil xanımın ilk yazısı 1974-cü ildə “Pioner” jurnalında çap edilib. 1988-89-cu illərdə BDU-nun Jurnalistika fakültəsini bitirib. Jurnalistik fəaliyyətinə “Ədalət” qəzetindən başlayıb. 2005-ci ildə “Azərbaycan Xalq Cümhuriyyəti dövrünün jurnalistikası (1918-1920)” mövzusunda namizədlik dissertasiyası müdafiə edərək filologiya üzrə fəlsəfə doktoru adına layiq görülüb. “Cümhuriyyət dövründə Azərbaycan mətbuatı (1918-1920-ci illər)” I-hissə (2005), “Cümhuriyyət dövründə Azərbaycan mətbuatı (1918-1920-ci illər)” II-hissə (2011), “Milli tərəqqiyə doğru” (2012), “Mətbuat-nicat yoludur” (2013) adlı elim-publisistik əsəri və 4 elmi tədris proqramı çap edilib. “Mənim tənha söyüdüm” və “Düyünlər” adlı bədii kitabların, 450-ə yaxın bədii-publisistik, 50-elmi məqalənin müəllifidir. Müntəzəm olaraq “Kaspi” və “Ədalət” qəzetlərində, “İşıq”, “Füyuzat” jurnallarında çıxış edir. Azərbaycan Jurnalistlər Birliyinin və Azərbaycan Yazıçılar Birliyinin üzvüdür. Mətbuat tarixinin tədqiqi, təbliği ilə məşğul olan Qərənfil xanım hazırda BDU-nun “Mətbuat tarixi və ideoloji iş metodları” kafedrasının dossentidir və “Azərbaycan mətbuatşünaslığının təşəkkülü və formalaşması (1900-2000)” mövzusunda doktorluq dissertasiyası üzərində işləyir. Ailəlidir, bir qızı var.


Canni De Byazi: “Sabah Mahir Emrelidən qol gözləyirəm” - ARENA.AZ\nCanni De Byazi: “Sabah Mahir Emrelidən qol gözləyirəm”\n# 08/10/2021 18:05\nPremyer Liqa: “Səbail” “Keşlə”yə qarşı – YENİLƏNİR 16/10/2021 16:08\nPremyer Liqa: 7-ci turun iki oyunu üçün hakim təyinatları açıqlandı 15/10/2021 23:52\nBirinci Divizion: “Kəpəz” və “Zaqatala”dan qələbə 15/10/2021 17:28\nFutbol üzrə Azərbaycan millisinin baş məşqçisi Canni De Byazi DÇ-2022-nin seçmə mərhələsi çərçivəsində baş tutacaq İrlandiya ilə oyundan öncə fikirlərini bölüşüb. Arena.az xəbər verir ki, italyan mütəxəssis bu gün keçirilən mətbuat konfransında bunları söyləyib:\n“Komandada vəziyyət yaxşıdır. Bəzi oyunçular sabah olmayacaq. Zədəli futbolçularımız var. Çox istəkliyik, yaxşı hazırlaşmışıq. Komandamdan razıyam. Sabah yaxşı nəticə qazanmaq istəyirik. İrlandiyada itirdiyimiz 2 xalı bərpa etmək istəyirik.\nAraz Abdullayev daha da böyüyüb. Məni yaxşı mənada təəccübləndirdi. Ona ümid bəsləmək olar. Renat Dadaşov da uzun zədədən sonra qayıdıb. Gənc və bizim üçün vacib futbolçudur”.\nCanni De Byazi qarşıdakı oyunların onun millimizdəki taleyinə təsir edib-etməyəcəyi barədə də fikirlərini bölüşüb:\n“30 illik təcrübəm var. Təzyiqi xoşlayıram. Federasiya 14 ay ərzindəki işimə baxacaq. 16 oyundan 13-nü evdən kənarda oynamışıq. Bu, bir az qeyri-adi vəziyyətdir. İnkişaf hiss olunur. FİFA-nın reytinqində 50-ci olsaq da, İrlandiyada yaxşı çıxış etdik.\nİrlandiya yığması yaxşı komandadır. Əksəriyyəti İngiltərə Premyer Liqasında oynayır. İlk dəqiqələrdən yaxşı oynamalı, topa nəzarət etməliyik. Bunun üçün lazımi keyfiyyətlərimiz var. Digər tərəfdən, standart vəziyyətlər zamanı diqqətli olmalıyıq.\n“Beşiktaş”da çıxış edən Berkay Vardarı tanıyıram, izləmişəm. “Beşiktaş”da məcburiyyətdən oynayıb. Sol ayaqlı mərkəz müdafiəçisidir. Bizdə bu cür klublarda oynayan çox futbolçu yoxdur. Vaxtı çatanda onu da çağıracağıq.\nBizim oyunçular bu ildən ölkə xaricinə getməyə başlayıblar. Bu, Azərbaycan futbolu üçün müsbət məqamdır. Amma cəmi 2-3 aydır orada oynayırlar. Bir ildən sonra ümumi vəziyyətə baxarıq. Sabah Mahir Emrelidən qol gözləyirəm. Çünki mənim rəhbərliyim altında fərqlənə bilməyib”.\nPremyer Liqa: “Səbail” “Keşlə”yə qarşı – YENİLƏNİR\nAleksis Salemakers “Milan”la yeni müqavilə bağladı\nYosip Stanişiç 2025-ci ilə qədər “Bayern”də!\nPSJ doğma meydanda əzmkar qələbəyə sevindi\n“Hoffenhaym” “Köln”ə beş cavabsız qolla qalib gəldi\nPremyer Liqa: 7-ci turun iki oyunu üçün hakim təyinatları açıqlandı\nSuper Liqa: “Beşiktaş” 2-ci məğlubiyyətinə üzüldü\nRüfət Dadaşov qol vurdu, “Şalke” darmadağına üzüldü\nFormula 1: 2022-ci ilin təqvimi açıqlandı\nBirinci Divizion: “Kəpəz” və “Zaqatala”dan qələbə\nPedri 2026-cı ilə qədər “Barselona”da!\nBirinci Divizion: “Neftçi” “Qarabağ”a qalib gəldi\nUWW reytinq sıralamasını açıqladı, Rafiq Hüseynov liderliyə yüksəldi\n“Milan” Antonio Mirante ilə müqavilə bağladı\nKamran Əliyev üçün 38 dəqiqə və 3 xal\nRüfət Dadaşov qol vurdu, “Şalke” qələbəni əldən verdi\nAvropa çempionatı üçün 9 boksçu – Millimizin heyəti açıqlandı\nCanni De Byazi: “Düz yolda olduğumuzu düşünürəm”\nDraqan Stoykoviç: “Əsas məqsəd qələbə qazanmaq idi”\nDÇ-2022: Danimarka millisi mundiala vəsiqəni təmin etdi\nAzərbaycan millisi Serbiyaya səfərdə də uduzdu\nMilan Obradoviç millimizin rüsvayçı məğlubiyyətini şərh etdi\nAzərbaycan yığması Xorvatiyaya böyük hesabla uduzdu\nDÇ-2022: Türkiyə millisindən qələbə, Almaniyadan mundiala vəsiqə!\nRamil Şeydayev: “Bizim itirəcək bir şeyimiz yoxdur”\nCanni De Byazi: “Doğru yolda olduğumuza inanmaq lazımdır”\nDÇ-2022: Argentinadan darmadağın, Braziliyadan xal itkisi\nUEFA Millətlər Liqasının qalibi bəlli oldu\nDÇ: Azərbaycan millisindən rekord nəticə\nRafiq Hüseynov: “Onların sayəsində dünya çempionu oldum”\nRiçard Almeyda: “Karyeramın ən möhtəşəm anları “Qarabağ”la bağlıdır”\nDünya çempionatı: Taleh və Həsrət beşinci oldu\nFormula 1: Türkiyə qran-prisinin qalibi bəlli oldu\nBədavi Hüseynov: “Özümə tezliklə sıraya qayıtmağı arzulayıram”\nƏliyev üçün 90, Qarayev üçün 57 dəqiqə\nDÇ-2022: İngiltərə səfərdə, Polşa evdə darmadağına sevindi\nCanni De Byazi: “Nəticə ədalətsiz oldu”\nStiven Kenni: “Azərbaycan millisinə əla oyunla qalib gəldik”\nDünya çempionatı: Murad Məmmədovdan bürünc medal\nAzərbaycan millisi İrlandiya ilə bacarmadı\nDÇ-2022: Türkiyə millisi yenə xal itirdi, Almaniya qalib gəldi\nARXİV Ay Seçin Oktyabr 2021 (135) Sentyabr 2021 (323) Avqust 2021 (458) İyul 2021 (560) İyun 2021 (613) May 2021 (687) Aprel 2021 (643) Mart 2021 (757) Fevral 2021 (774)


Elanın kodu: 865486\nBineqedi Qesebesinde Tam Temirli. 3 otaqlı həyət evi satılır oz sexsi evimdi tecili satiram. Evin yaxinliqinda Məktəb, bağça, marketlər, poliklinika, masrut dayanacagi, yerləşirlər. Qaz, su, işiq daimidir saygaclar qurasdirilib. Eve Şəkildən baxa bilərsiniz ve ya Gelib Baxada Bilersiniz. Ev 1.5 sotun icerisinde yerlesir, 85kv Şəkillərin hamısı evin sekilleridi. Sənədləri qaydasındadır. Texpasport, ve, Qeydiyyat yolu ile. Real alicilara Qiymetde Endirim olunancaq.


Dünya üzrə gənclərin 80 faizi internetdən istifadə edir » YeniHeyet.Az - Yeni Həyat Qazeti\nYeniHeyet.Az - Yeni Həyat Qazeti » Texnologiya » Dünya üzrə gənclərin 80 faizi internetdən istifadə edir\nDünya üzrə gənclərin 80 faizi internetdən istifadə edir\nBeynəlxalq Telekommunikasiya İttifaqı (ITU) “İKT faktlar və rəqəmlər” adlı reytinq cədvəlini açıqlayıb.\nITU-nin saytına istinadla xəbər verilir ki, reytinq cədvəlində 2017-ci ilin hesabatına dair statistik göstəricilər yer alıb.\nHesabatda qeyd olunub ki, informasiya-kommunikasiya texnologiyalarının bugünkü inkişafı genişzolaqlı mobil rabitə xidmətlərinin yayılmasını stimullaşdırır. Dünyanın 104 ölkəsində gənclərin 80 faizi internetdən istifadə edir. İnkişaf etmiş ölkələrdə bu rəqəm 94 faiz, inkişafda olan ölkələrdə 67 faiz, az inkişaf etmiş ölkələrdə isə 30 faizə bərabərdir. İnternetdən istifadə edən 830 milyon gəncin 320 milyonu Çin və Hindistanın payına düşür. İnternetdə olmayan hər 10 gəncdən təxminən 9-u Afrika, Asiya və ya Sakit okean regionunda yaşayır.\nƏkinçilik tariximizdən: Çayçılıq\tƏkinçilik tariximizdən Çayçılıq “Çay” çin sözüdür. Eramızın IV əsrində Çində əkilməyə başlansa da, 2700 illər\nƏkinçilik tariximizdən: Çəltikçilik\tƏkinçilik tariximizdən: Çəltikçilik Çəltik bitkisinin vətəni Cənub-Şərqi Asiya ölkələri hesab olunur, dünya


Müəllif: sumqayitxeber.com • Tarix: 21 Aprel 2010 • Baxış sayı: 190 dəfə • Şərh yoxdur\nTweetÖlkə, həmçinin şəhərimiz qeyri-qanuni tikililərlə yüklənib desək yanılmarıq. Müstəqilliyin ilk illərindən başlanan sənədsiz evlərin tikilməsi, sonralar buma çevrildi. Bu evlər keçmiş fabrik-zavodların ərazilərində, dəmir yollarının kənarında və s. yerli hakimiyyət orqanlarının icazə vermədikləri, bəzən isə verdikləri yerlərdə tikilirdi. Zaman-zaman sözügedən məsələ ilə bağlı vətəndaşlarla yerli hökumət qurumlar arasında çoxsaylı mübahisələr yaranmış, məhkəmə prosesləri getmişdir. Hökumət bu problemə son qoymaq üçün əməli addım ataraq Nəqliyyat Nazirliyində dəmir yolu və avtomobil yollarının təhkim və mühafizə zolağında yerləşmiş qeyri-qanuni tikililərin araşdırılması məqsədilə komissiya yaratmışdır.


V.Malya Peres və Hülkenberqdən razıdır | Formula1 Azərbaycanda\nV.Malya Peres və Hülkenberqdən razıdır\nForce İndia-nın rəhbəri sürücülərin gələn il tətbiq olunacaq yeni reqlamentdə komandaya kömək edə biləcəklərini düşünür.\n17 İyul 2016, 19:16\nF-1.az xatırladır ki, Force İndia komandası 3 ildir ki, Serxio Peres və Niko Hülkenberqlə yarışır və hər il daha yaxşı nəticələr əldə edir. 2014-cü ildən bəri hər mövsüm azı bir dəfə podiuma yüksəlməyi bacaran komanda hazırda mühəndislər kubokunda Williams-dan 19 xal geridə, 5-ci yerdədir.\nVicey Malya: “Nikonun başına gələn bəzi şeylər heç olmamalı idi. Lakin biz onlardan dərs aldıq. Sürücülərimizdən razıyıq. Niko da Çeko qədər yaxşı sürücüdür. Hər iki sürücü gələn il komandada qalacaq. Bu, böyük dəyişikliklərin olacağı 2017-ci ildə bizə kömək edəcək.\nBu il hədəfimiz təbii ki, Williams-ı üstələməkdir. Onların bizdən 19 xal çox yığdığını nəzərə aldıqda, bunu bacarmağımız mümkündür. Lakin Avstriyada heç bir şey istədiyimiz kimi getmədi və bu, bizə hələ çox işləməli olduğumuzdan xəbər verdi. Amma geridə olan komandalara da nəzarət etməliyik. Toro Rosso arxamızca sürətlə gəlir. Onlar bəzi yarışlarda bizə çox yaxın idilər, bəzən isə hətta üstün idilər. Buna diqqət yetirməliyik”.\nVijay Mallya, Sergio Perez, Nico Hulkenberg, Sahara Force India\n12, Yanvar - 06:2317010\n14, Yanvar - 13:3012420\n13, Yanvar - 12:4110458\n14, Yanvar - 11:2810305\n14, Yanvar - 08:5310191\nN.Hülkenberq: “Monako Renault üçün əlverişlidir”\nE.Okonun əsas hədəfi\nSahara Force İndia F1 Team – VJM07 (video)


Dərc olunub: 01 Aprel 2019 01 Aprel 2019 . Bu azredaktor\nAprelin 2-də Bakıda və Abşeron yarımadasında havanın dəyişkən buludlu olacağı, arabir tutulacağı, bəzi yerlərdə yağış yağacağı gözlənilir. Gündüz tədricən kəsiləcək. Mülayim şimal-qərb küləyi arabir güclənəcək.\nMedpress.az-a Ekologiya və Təbii Sərvətlər Nzirliyinin Hidrometeoroloji Proqnozlar Bürosundan verilən məlumata görə, havanın temperaturu Abşeron yarımadasında gecə 5-7, gündüz 9-13, Bakıda gecə 5-7, gündüz 10-12 dərəcə isti təşkil edəcək.\nAzərbaycanın rayonlarında arabir yağış yağacağı gözlənilir. Bəzi yerlərdə intensiv olacağı, dağlıq ərazilərdə qar yağacağı ehtimalı var. Ayrı-ayrı yerlərdə duman olacaq. Qərb küləyi əsəcək.\nHava rubrikalarında dərc olunub. Açar sözlər: hava, külək, yağış\nHəkimlər hamıya çiyələk yeməyi məsləhət görürlər


Belçikada müstəmləkəçiliyə qarşı turlar [Video]\nBelçikada müstəmləkəçiliyə qarşı turlar\nAfrika mənşəli gənc belçikalılar Kral Leopold II Mərkəzi Afrikanın bəzi ərazilərini müstəmləkəyə çevirməsi tarixini turlar vasitəsilə öyrədəcək ayrıseçkiliyə və stereotiplərə qarşı mübarizə aparır. Kralın “Azad Konqo ölkəsi”ni dünyaya təbii rezin ixrac edən kütləvi əmək düşərgəsinə çevirməsi miliyonlarla insanın həyatına başa gəlmişdir.\nBelçika paytaxtı gözəl saraylar, parklar və abidələrlə doludur. Lakin insanların çoxunun bunların Konqo Demokratik Respublikasının təbii sərvətləri hesabına inşa edildiyindən xəbəri yoxdur.\nMelissa Adabunu: “Bizim kimi çox insan burada anadan olub, uzun zamandır burada yaşayır. Biz abidələri tanıyırıq, küçələrin adların da. Lakin bunların Belçika tarixində hansı məna daşıdığını bilmirik.”\nAdabunu orta məktəb müəllimi Kalvin Soires Njal tərəfindən müstəmləkəçiliyə qarşı turlara rəhbərlik etmək üçün təlim keçib. O, üç il əvvəl turlara başlayıb. O Belçika cəmiyyətində insanların 1960-cı ilədək davam edən müstəmləkə tarixi haqda daha çox məlumat almasının ayrı-seçkilik və mənfi sterotiplərə qarşı mübarizəyə kömək edə biləcəyinə inanır.\nKalvin Soiresse Njall: “Burada bu abidənin tikilntisində istifadə olunan materialların Belçikaya hədiyyə olduğu yazılır. Lakin həqiqət budur ki, onlar hazırda Demokratik Konqo Respublikası adlanan Katanqa vilayətindən əldə olunub.”\nMüstəmləkiçiliyə qarşı turların təkcə Afrika mənşəli insanlar deyil, çoxları arasında populyarlığı getdikçə artır. Belçika tarixi müəllimi Erik Fierensi buraya tələbəsi gətirib.\nErik Fierens: “Mən bu turda iştirak etdiyim üçün xoşbəxtəm. Çünki mənim üçün şəhəri afrikalıların perspektivindən görmək çətindir. Mən yeni çox şey öyrəndim.”\nBurada təxminən 400 minə yaxın Afrika mənşəli insan yaşayır və onların çoxu əslən indiki Konqo Demokratik Respublikasındandır.


Pascalın kayzen istifadəçilərinin - fərdi olaraq- "necə istifadəçi olması" haqqında nəşrini | Bloq: Ramil | Kayzen\nİndiyə qədər nələri əldə etmisiniz?\nÖlkəmizə Kütləvi Axın edən həkimlərə Münasibətiniz necədir?\n25 dekabr 2014, 01:13\nPascalın səmimiliyinə və dostluğuna mən də inanıb, hörmət edirəm. Amma düşünmürəm ki, o buna razı olsun. Məncə daha çox şəxsidə yazmaqı üstün tutar. Adi bir istifadəçi olaraq mən daim Pascalın fəalliyyətim haqqında məsləhətlərini sevə-sevə «dinləmişəm» və tez-tez lazım olanda yenə müraciət edəcəm. Yenə də özü bilər. Amma mənim fikrimcə bu sorğu və məqsədi lazımsızdır. :)\n25 dekabr 2014, 09:27\nPascalın səmimiliyinə inanıram, özünə də böyük hörmətim var, bu öz yerində. Amma mən saytın bir istifadəçisinin digərlərinin fərdi keyfiyyətləri haqqında fikrini söyləməsini, ümumiyyətlə bunun müzakirə obyektinə çevrilməsini qeyri-etik hesab edirəm. Əlbəttə hər kəs hər kəs haqqında müəyyən fikir sahibi ola bilər amma onun topik şəklində işıqlandırılması düzgün deyil. Qeyd edim ki, mən pascalın istifadəçilərin ən üstün keyfiyyətlərini üzə çıxarıb deyəcəyini və onların qəlbinə dəyməyəcəyini bilə-bilə bu fikri yazıram.\nP.S. İstifadəçilər başqa bir istifadəçinin saytın normal fəaliyyətinə mane olan hansısa hərəkətini qınaya və ya onunla razılaşa, ona rəğbətini bildirə bilər. Yuxarıda dediklərim bununla bağlı deyil.\n25 dekabr 2014, 09:46\nRamil Pascalı deyəsən sinifkom seçib. :)\n25 dekabr 2014, 09:55\nZənnimcə Kiminsə belə bir mövzuya toxunması yaxşı olardı, çünki ən azından mənim kimilər nəsə götürə bilərdi, ama o kayzen yarışması kimi hamı yazsa bu haqda öz fikrini məncə daha yaxşı olardı.(məndən başqa)\n25 dekabr 2014, 10:05\nƏvvəla, Ramil qardaşıma mənə qarşı olan xoş fikirlərinə görə təşəkkür edirəm. Ramil, verdiyiniz dəyər, hörmət qarşılıqlıdır, çox sağ olun. :)\nSonra, kayzendə bir istifadəçi haqqında fikir söyləmək mənim həddim deyil. Tək bircə dəfə belə hal olub ki, Ferbaranın doğum günüylə bağlı məqalə yerləşdirərək, ürəyimdən gələn sözləri məqalə şəklində yazmışam. O topiki yazmağım üçün də istifadəçilərin əksəriyyətinin Ferbaranın şəxsiyyətinə hörmətindən cəsarətləndim. Eyni zamanda, özüm də şəxsən onu yaxından tanıdığımdan oldu. Ad günüylə bağlı bir yazı olduğu üçün hər kəs, eləcə də Ferbara özü onu kiçik, xoş sürpriz kimi qəbul etdi. Elə bilirəm uzun müddət burda nümunəvi fəaliyyət göstərən bir istifadəçi haqqında yazılan topik digər istifadəçilərdə qıcıklık, xoş olmayan təsir buraxmadı.\nO ki qaldı, mənim digər istifadəçilər haqqında nəsə yazmam… bu həm etikadan kənar, həm də həddim olmayan bir iş olar. Şəxsən mən buna razı deyiləm.\n25 dekabr 2014, 11:27\nMəncə belə bir şeyə ehtiyac yoxdu. Hər kəsin burda müəyyən istifadəçilər haqqında müəyyən fikir və düşüncələri var. Yaxşı yaxud pis. Burda yazmaqdansa özünə deməyi daha üstün tuturam :)\n25 dekabr 2014, 14:39\nŞəxsiyə yazsa yaxşı olar.Kiminsə səhv hərəkətini el arasına çıxarıb müzakirə etmək düzgün deyil (bura nə ANS,nə ATV-dir).mƏN Bilən belə işlərə admin baxsa yaxşı olar...Son qərarı Pascal dedi.\nP.S...Əgər məqalə nəşr olunsa mənim haqda Yazı yazılmasını istəmirəm.Şəxsiyə yazsılsın\n25 dekabr 2014, 15:43\nTopikə bildirmək istədiyim fikir qalmadı, artıq deyilib. Yəni düzgün hesab etmirəm, kiminsə müzakirəyə çıxarılmasının.\nBircə maraqlı olan bu təklifi irəli sürən müəllifin məqsədi nədi? Bəlkə, nəsə əsaslı səbəb deyəcək ki, bu hamımıza maraqlı, məntiqli gələcək?\n26 dekabr 2014, 14:48\nFikirlərinizi bildirdiyinizə görə təşəkkür edirəm.\nDeməli qərara alındı: Ferbara dermiş PASCAL sinifkom seçilmədi :)))))))))))))))\n26 dekabr 2014, 14:50\nBaşa düşmədiyim bir şey qaldı, istifadəçilər bununla razılaşmasa da sorğu 50/50 nisbətindədir?!


“Twitter”in uğur ortağı olan azərbaycanlı gənc[color=red] – FOTOLAR\n16 Yanvar 2016 - 13:12\nAzərbaycandan kənarda çalışıb ölkəmiz adına uğur qazanan həmvətənlərimiz daim diqqət mərkəzində olub. Belə gənclərdən biri də hazırda karyerasını dünyada populyar olan “Twitter” şəbəkəsində davam etdirən Tural Bədirxanlıdır. Amerika Birləşmiş Ştatlarında Masaçusets Texnologiya İnsitutunun məzunu olan Tural digər iki həmkarı ilə birlikdə “Namo Media” interaktiv reklam proqramını yaradıb və onu çox yüksək məbləğ müqabilində “Twitter”ə satmaqla özündən söz etdirməyi bacarıb.\nHazırda Nyu-Yorkda yaşayan Tural Bədirxanlı 1986-cı il yanvarın 21-də Quba şəhərində müəllim ailəsində doğulub. İlk təhsilini bu şəhərdəki Zaur Cəfərov adına 3 saylı tam orta məktəbdə alıb. Sonra təhsilini Quba Özəl Türk Liseyində davam etdirib. Tural Bədirxanlı liseydə təhsil alarkən fizika elminə olan xüsusi marağı ilə seçilib. 2002-ci ildə İndoneziyada keçirilən 33-cü Fizika olimpiadasında müvəffəqiyyətlə iştirak edib. Azərbaycan komandası olimpiadadan Vətənə 3 qızıl və 1 gümüş medalla dönüb ki, qızıl medallardan birini də məhz Tural Bədirxanlı qazanıb.\nTural Bədirxanlı XI sinifi bitirəndən sonra Türkiyənin Boğaziçi universitetinin fizika fakültəsinə qəbul olub. Amma artıq ikinci kursda oxuyarkən sənədlərini Masaçusets Texnologiya İnsitutununa verir və bu ali təhsil ocağının tələbəsi adını qazanır. ABŞ-da institutu bitirəndən sonra magistratura pilləsi üzrə də təhsil alır. Bundan sonra bir sıra uğurlu layihələr üzərində işləyən Tural iki ilə yaxın “Google” şirkəti ilə əməkdaşlıq edir.\nTural Bədirxanlı AZƏRTAC-ın müxbiri ilə onlayn söhbətində onun “Twitter”lə əməkdaşlığı ilə nəticələnən son uğurlu layihəsi haqqında məlumat verib: “Əslində “Namo Media” olaraq uzun müddət idi “Twitter”lə əməkdaşlıq edirdik. İş istiqamətlərimiz bir-birinə uyğun olduğu üçün ortaq çalışma zərurəti yarandı. Düşündük ki, bu əməkdaşlıq strateji irəliləyişə səbəb olar. Bu minvalla “Twitter”lə birləşdik. 2015-ci il iyunun 7-də “Twitter” “Namo Media”nın alınmasını elan etdi”.\nTuralın almaniyalı Gabor Cselle və amerikalı Nassar Stoertzlə birlikdə həmtəsisçisi olduğu “Namo Media” interaktiv reklam proqramı iPhone, Android telefonlarına yazılan applikasiya sahiblərinə reklamdan pul qazanmaq imkanı yaradır. Bu proqram üzrə reklamlar tamamilə fərqli formatda təqdim olunması ilə seçilir. Həmin dövrə kimi bu formatda reklamlardan yalnız “Facebook” və “Twitter” kimi iri şirkətlər yararlana bilirdi. Proqram vasitəsilə bütün başqa şəbəkələr də yeni reklam növünü öz applikasiyalarına yerləşdirmək imkanı qazandı. Bu reklam formatı “Native advertisement” (Təbii reklam) adlanır.\nAzərbaycana səfəri zamanı böyük maraqla qarşılandığını söyləyən Tural Azərbaycan Milli Elmlər Akademiyasında, Qafqaz Universitetində bir sıra görüşlər keçirdiyini, birgə əməkdaşlıqla bağlı təkliflər aldığını bildirib.\nHazırda Nyu-Yorkda “Twitter”in uğurları üçün çalışan həmvətənimiz yeni ideyalarının reallaşdırılması üzərində işləyir.


Karantin, Bakı, arxiv foto\nBu gün, iyunun 14-i saat 00-dan iyunun 16-ı saat 06:00-dək Bakı\nvə ölkənin başqa 8 yerində sərt karantin hökm sürəcək. Siyahıya habelə, Gəncə, Lənkəran, Sumqayıt şəhərləri, Abşeron, Yevlax, İsmayıllı, Kürdəmir və Salyan rayonları daxilidir.\nSakinlər bu müddətdə olduğu yerləri həyat və sağlamlığa bilavasitə təhlükəli vəziyyət yarandığı halda, eləcə də təxirəsalınmaz tibbi yardıma ehtiyac olduqda, yalnız təcili tibbi yardım xidməti vasitəsilə tərk edə biləcəklər. Habelə, yaxın qohumların dəfnində iştirak etmək üçün Daxili İşlər Nazirliyinin Növbətçi Hissələri İdarəetmə Xidmətinin 102 Xidməti - Zəng Mərkəzi vasitəsi ilə icazə almalıdırlar.\nYalnız dövlət üçün əhəmiyyətli az sayda iş və xidmətlərin ( xəstəxana və sairə ) fəaliyyətinə icazə verilib.\nAmma ötən həftəsonu ilə müqayisədə yenilik var. Bu iki gündə bəzi apteklərə yalnız ünvana çatdırılma xidməti göstərməklə fəaliyyət göstərməyə icazə verilib.\nBu qərar son vaxtlar ölkədə koronavirusa yoluxanların artması ilə izah edilib. Azərbaycanda koronavirus pandemiyası ilə bağlı martın 24-dən karantindir.\nBu il martın 11-də Ümumdünya Səhiyyə Təşkilatı (DST) koronavirusu pandemiya elan edib. Dünyada sürətlə yayılan bu virusa indiyə qədər 7 milyon 872 mindən çox şəxsin yoluxduğu bildirilir. Onlardan da artıq 432 mindən çox şəxsin vəfat etdiyi açıqlanıb.Azərbaycanda isə indiyədək ümumilikdə 9 min 570 nəfərin koronavirus infeksiyasına yoluxması faktı müəyyən edilib, onlardan 115 nəfər vəfat edib.


Ələtdən İrana yeni yol tikilir\n"Azərbaycan Avtomobil Yolları" Dövlət Agentliyindən Lent.az -a verilən məlumata görə, məqsəd qonşu ölkəyə, o cümlədən əks istiqamətdə gedən avtomobillərin rahat hərəkətini təmin etməkdir. Yeni yolun istifadəyə verilməsi ilə Astara şəhər mərkəzində avtomobil sıxlığı da aradan qalxacaq. Belə ki, yük avtomobilləri şəhər mərkəzinə daxil olmadan yollarına davam edə biləcəklər.\nƏlət-Astara-İran ilə dövlət sərhədi yeni avtomobil yolunun 204-cü km-dən İran ilə dövlət sərhədinədək qalan 3.05 km uzunluğa malik hissənin tikintisinə bir müddətdir ki, start verilib. Yol yatağının hazırlanmasında fasilə yaranmasın deyə, əraziyə lazımi qədər tikinti materialları daşınıb, tikinti işlərinə 50-dən çox texnika, 80 nəfərlik işçi qüvvəsi cəlb olunub. Artıq yol yatağının bir hissəsində tikinti işlərinin ilk mərhələsi yekunlaşıb. İnşaat işləri ərazinin mürəkkəb geoloji şəraiti nəzərə alınmaqla aparılır.


Azərbaycan xalqını qürurlu, cəsarətli, yenilməz xalq kimi təsdiqləmişik\n“Bir aya yaxındır ki, ikinci Qarabağ müharibəsi davam edir. Bu müharibə xalqımız üçün Vətən müharibəsidir. Biz Vətən torpaqlarını işğalçılardan azad edirik. Bu müddət ərzində Şanlı Azərbaycan Ordusu bir çox yaşayış məntəqələrini düşməndən azad edibdir. Biz döyüş meydanında tarixi ədaləti bərpa edirik. Çünki Dağlıq Qarabağ əzəli, tarixi Azərbaycan torpağıdır. Əsrlər boyu Azərbaycan xalqı bu torpaqlarda yaşayıb, yaradıb, qurub”. Azərbaycan Respublikasının Prezidenti İlham Əliyev oktyabrın 26-da xalqa müraciətinə bu sözlərlə başlayıb.\nDövlətimizin başçısı Qarabağ tarixini dünya ictimaiyyətinə çatdırmaq üçün son illər ərzində böyük işlər görüldüyünü vurğulayaraq deyib: “Çünki 1990-cı illərin əvvəllərində Azərbaycan haqqında, ümumiyyətlə, dünyada o qədər də böyük təsəvvür yox idi. Ancaq bir çox ölkələrdə fəaliyyət göstərən erməni lobbi təşkilatları həm bölgənin tarixi ilə bağlı, həm münaqişənin tarixi ilə bağlı yanlış məlumat ötürərək dünyada, dünyanın ictimai fikrində təhrif edilmiş təsəvvür yarada bilmişlər. Məhz buna görə, torpaqlarımız işğal altına düşə-düşə bizə qarşı sanksiyalar tətbiq edilmişdir və bu sanksiyalar bu günə qədər qüvvədədir. Müstəqilliyimizin ilk mərhələsində Amerika Konqresi Azərbaycana qarşı sanksiya tətbiq edib ki, guya Azərbaycan Ermənistana qarşı təcavüz edir və bu sanksiyalar bu günə qədər qüvvədədir, təsəvvür edin. O vaxt Azərbaycan diplomatiyası erməni yalanının qarşısına heç bir arqument gətirə bilməmişdir. Son illər ərzində ardıcıl fəaliyyət nəticəsində biz dünya ictimaiyyətini Qarabağın tarixi ilə bağlı, münaqişənin tarixi ilə bağlı kifayət qədər məlumatlandırmışıq. Görülən bütün bu işlər, bax, bu gün bizə kömək göstərir, çünki artıq dünyada bu məsələ ilə bağlı daha obyektiv fikir var, daha obyektiv təsəvvür var. Məhz bizim yorulmaz səylərimiz nəticəsində buna nail ola bilmişik. Mən deyəndə ki, biz tarixi ədaləti bərpa edirik, tam haqlıyam. Mən Münhen təhlükəsizlik konfransında bütün dünyaya və bu, canlı formatda aparılmış diskussiya əsnasında sübut edə bilmişəm ki, bu, bizim tarixi torpağımızdır. XIX əsrin əvvəllərində Kürəkçay sülh anlaşması haqqında məlumat vermişdim. Dünyada bu anlaşma haqqında, ümumiyyətlə, geniş ictimai fikirdə heç bir məlumat yox idi. Əfsuslar olsun ki, hətta Azərbaycanda bu müqavilə haqqında geniş məlumat yox idi. Kürəkçay sülh müqaviləsini Qarabağ və Şuşa xanı İbrahimxəlil xan imzalamışdır, digər tərəfdən Çar Rusiyasının generalı imzalamışdır. O müqavilə internetdə var, hər kəs baxa bilər. Əminəm ki, mənim bu sözlərimdən sonra indiki döyüş meydanında vəziyyəti maraqla izləyən geniş beynəlxalq auditoriya gedib bu saytlara girəcək, baxacaq görəcək ki, o müqavilədə erməni xalqı haqqında bir kəlmə də yoxdur. Çünki erməni xalqı o vaxt orada yox idi. Erməni xalqı Kürəkçay, Gülüstan, Türkmənçay sülh müqavilələrindən sonra bizim dədə-baba torpaqlarımıza gətirildi. Məqsədyönlü şəkildə gətirildi və ölkəmizin ən dilbər guşələrindən biri olan Qarabağda yerləşdirildi, onlara şərait yaradıldı. Məqsəd aydın idi - imperiyanın yeni torpaqlarında dini tərkibi dəyişdirmək, müsəlmanları öz dədə-baba torpaqlarından qovmaq, didərgin salmaq və yeni reallıq yaratmaq idi. Bu idi məqsəd və əfsuslar olsun ki, bu məqsədə çatdılar. Ondan sonra erməni əhalisi qonşu ölkələrdən kütləvi qaydada gətirildi, Dağlıq Qarabağ bölgəsində, azərbaycanlıların dədə-baba torpaqlarına yerləşdirildi və ermənilər onlara xas olan xasiyyəti nümayiş etdirərək yavaş-yavaş bizim bütün torpaqlarımıza sahib çıxmağa başladılar. XX əsrin əvvəllərində bolşevik inqilabından sonra böyük təhlükə var idi ki, bolşevik hakimiyyəti Dağlıq Qarabağı Ermənistana verəcək. Qafqaz bürosunun protokolları var, 1921-ci ilin iyul ayında. Qafqaz bürosunun protokollarına baxmaq kifayətdir və belə təhlükə var idi. Ancaq hesab edirəm ki, Nəriman Nərimanovun və reallığı düzgün qiymətləndirən digər şəxslərin səyləri nəticəsində buna nail ola bilmədilər. Qafqaz bürosunun protokollarında göstərilir ki, Dağlıq Qarabağ Azərbaycanın tərkibində saxlanılsın. Bütün bu illər ərzində saxta erməni alimləri, ermənilərə havadarlıq edən dairələr sübut etməyə çalışırdılar ki, Stalin Dağlıq Qarabağı Ermənistandan ayırıb Azərbaycana veribdir. Yalandır! Açın, baxın Qafqaz bürosunun protokoluna, orada deyilir ki, Dağlıq Qarabağ Azərbaycanın tərkibində saxlanılsın! Bu, bir daha onu təsdiqləyir ki, bu, bizim torpağımızdır. Əfsuslar olsun ki, ondan sonra Dağlıq Qarabağ muxtar vilayəti yaradıldı, o bölgəyə xüsusi status verildi. Amma onu da bildirməliyəm ki, bu, respublika deyildi, vilayət idi. Yəni, orada daha aşağı səviyyəli bir özünüidarəetmə mexanizmi mövcud idi. İndi tarixə baxmaq kifayətdir, hər kəs görsün ki, orada yaşayan ermənilər böyük hüquqlara, imkanlara malik idi”.\nHeydər Əliyevin sovet rəhbərliyində böyük nüfuza malik olması onların planlarını alt-üst edirdi\nSovet dövründə, münaqişəyə bir neçə il qalmış Dağlıq Qarabağda separatizm meyillərinin geniş vüsət aldığını xatırladan Prezident İlham Əliyev bunun üçün heç bir əsas olmadığını diqqətə çatdırıb. Dövlətimizin başçısı deyib: “Dağlıq Qarabağ muxtar vilayətinin rəhbər orqanı olan büroda 9 üzv var idi. Onlardan 8-i erməni idi, 1-i azərbaycanlı, o da Şuşa rayon Kommunist Partiyasının birinci katibi. Dağlıq Qarabağın 1-ci katibi, hökumət başçısı, parlament başçısı ermənilər idi. Nə istəyirdilər? Nə qədər Azərbaycan investisiya qoyub o bölgəyə, dəmir yolu çəkilib 1970-ci illərdə, Sərsəng su anbarı tikilib 1970-ci illərdə, Madagiz, – indi adını mən bərpa etmişəm, - Suqovuşan su anbarı tikilib. Bütün bunlar Azərbaycan Respublikasının dövlət büdcəsi hesabına edilən investisiyalardır. Amma onlar nankorluq göstərdilər, vəziyyətdən istifadə etdilər, Moskvada anti-Azərbaycan rəhbərliyinin mövcudluğundan istifadə etdilər və separatizm meyilləri baş qaldırdı. Ondan əvvəl nə etdilər? Onlar ondan əvvəl hazırlıq işləri görürdü və əsas hazırlıq işlərinin hədəfində Heydər Əliyev dayanmışdı. Çünki yaxşı başa düşürdülər ki, Heydər Əliyevin varlığı, sovet rəhbərliyində onun böyük nüfuza malik olması onların planlarını alt-üst edirdi. Ona görə Ermənistandan, digər yerlərdən, əfsuslar olsun ki, milli satqınlar Azərbaycandan Moskvaya kütləvi surətdə anonim məktublar göndərirdilər. Qəsdən şər-böhtan kampaniyası aparılırdı ki, Heydər Əliyev amili aradan qaldırılsın. Heydər Əliyev bütün vəzifələrdən gedəndən sonra 2 həftə keçməmiş baş qaldıran erməni separatçılar məsələ qaldırmışdılar ki, Dağlıq Qarabağ Azərbaycandan ayrılsın, Ermənistana verilsin və bizim xalqımızın bəlaları o gündən başladı. Ondan sonra Dağlıq Qarabağda qanunsuz xüsusi idarəetmə komitəsi yaradıldı, qatı ermənipərəst bir insan ora rəhbər təyin edildi və faktiki olaraq Dağlıq Qarabağın Azərbaycandan qoparılması üçün zəmin yaradıldı. O vaxtkı Azərbaycan rəhbərliyi əfsuslar ki, sadəcə olaraq, bütün bu təhlükəli hadisələrə tamaşa edirdi. Səs qaldıra bilmədi, cəsarət göstərmədi, sadəcə olaraq, başını aşağı salıb Moskvadan nə deyirdilər onu da edirdi. Çünki o vaxt Azərbaycana rəhbərlik edən adamlarda bir qram Azərbaycan qanı yox idi. Azərbaycanlı sayılsalar da, bir qram milli ruh yox idi, kosmopolit insanlar idi, heç Azərbaycan dilində düz-əməlli danışa bilmirdilər. Dağlıq Qarabağın tarixi budur və ondan sonra Azərbaycana qarşı genişmiqyaslı hərbi əməliyyatlar başlamışdır, torpaqlarımız işğal altına düşmüşdür. 1992-ci ilin may ayında Şuşa və Laçının itirilməsi, 1993-cü ilin aprelində Kəlbəcərin işğal altına düşməsi Dağlıq Qarabağla Ermənistan arasında coğrafi bağlantı yaratdı. Halbuki bu bağlantı yox idi. Dağlıq Qarabağ muxtar vilayətinin Ermənistan Respublikası ilə sərhədi yox idi”.\nDüşmənlə nə qədər danışıqlar aparmaq olar?\nPrezident İlham Əliyev 1992-ci ildə yaradılmış Minsk qrupunun fəaliyyəti barədə də danışıb. Dövlətimizin başçısı deyib: “Minsk qrupunun fəaliyyəti göz qabağındadır. Minsk qrupuna həmsədrlik edən ölkələr müəyyən müddətdən sonra faktiki olaraq bütün səlahiyyətləri öz əllərində cəmləşdirdilər, faktiki olaraq bu məsələni inhisara götürdülər, faktiki olaraq Minsk qrupu bir qrup kimi iflic vəziyyətə düşdü və üç ölkə bu məsələ ilə məşğul olmağa başlamışdır. Amma bunun nəticəsi oldumu? Olmadı. Bizim üçün olmadı, Ermənistan üçün oldu. Ermənistan elə bu nəticəni istəyirdi ki, daim danışıqlar getsin, daim bizim başımızı aldatsınlar, dondurulsun bu məsələ, əbədi qalsın əsarət altında bizim torpağımız, əbədi qalsın işğal altında bizim torpağımız. Bəs, nədir Minsk qrupunun fəaliyyəti? İşğalçıya təzyiq edə bilibmi? Yox! Təzyiq etmək istəyibmi? Yox! Dəfələrlə mən onların qarşısında məsələ qaldırmışdım: əgər məsələnin həllini görmək istəyirsinizsə, sanksiyalar tətbiq edin Ermənistana. Sizin əlinizdədir. Siz BMT Təhlükəsizlik Şurasının daimi üzvlərisiniz, istənilən məsələni həll edə bilərsiniz. Xüsusilə bu ölkələrin rəsmi nümayəndələri deyirlər ki, bu məsələdə onların fikri üst-üstə düşür. O da maraqlı bir məsələdir. Necə olur, bütün başqa məsələlərdə - nüvə silahları ilə bağlı, Yaxın Şərqdə olan vəziyyətlə bağlı, Asiyada olan vəziyyətlə bağlı, Avropada olan vəziyyətlə bağlı bunların maraqları daban-dabana ziddir. Hansı başqa məsələdə bunların maraqları üst-üstə düşür? Heç bir məsələdə. Ancaq Dağlıq Qarabağ məsələsində. Nə üçün? Hər kəs başa düşür. Çünki bu dondurulmuş vəziyyət təbii ki, bu ölkələr arasında bizdən başqa hər kəsi qane edirdi, ilk növbədə, Ermənistanı qane edirdi”.\nErmənistanın Qarabağ ərazisində qanunsuz məskunlaşma aparmasına dünya birliyinin biganə qaldığını bir daha yada salan Prezident İlham Əliyev işğalçı ölkənin Cenevrə konvensiyalarına zidd olan bu addımını beynəlxalq cinayət adlandıraraq deyib: “Bir söz deyən var onlara ki, sən niyə qanunsuz məskunlaşma aparırsan? Özü də bunu nümayiş etdirirsən. Ərəb ölkələrindən erməniləri gətirirsən, yerləşdirirsən, o cümlədən Şuşada. Bir söz deyən yoxdur. Bu, nə deməkdir? O deməkdir ki, davam elə, gətir, nə qədər istəyirsən gətir, bu torpaqları erməniləşdir, Azərbaycan mədəni irsini sil. Bu idi mesaj. Yoxsa, bu üç ölkə məgər imkanlara sahib deyil ki, təcavüzkara öz yerini göstərsin? İstəmirdilər. Bu reallıq onları qane edirdi”.\nMinsk qrupunun fəaliyyətinin sanki Azərbaycanı yeni yaranmış reallıqlarla hesablaşmağa sürüklədiyini vurğulayan Prezident İlham Əliyev deyib: “Biz yeni bir reallıq yaratmışıq. İndi hər kəs yeni reallıqla hesablaşmalıdır. Amma biz nəyi görürük? Biz öz torpaqlarımızı işğalçılardan azad etməyə başlayanda, görün, nələr baş verir. Nə qədər böyük təzyiq göstərirlər Azərbaycana, hər tərəfdən. Əl-ayağa düşdülər. Bəs, nə oldu? İyirmi səkkiz il bu məsələni belə süründürə-süründürə elə bil ki, həll edirdiniz. Gəlib-getmək, orada görüş, burada danışıqlar. Biz bu danışıqlardan boğaza yığılmışıq. Bu düşmənlə nə qədər danışıqlar aparmaq olar? Özü də düşmən harınlaşır, azğınlaşır, qudurur və bizə deyirlər ki, yox, ancaq sülh yolu ilə, bunun hərbi variantı yoxdur. Kim deyir ki, yoxdur? Bəs, indi məsələnin hərbi variantı deyilmi? Biz nə edirik? Biz BMT Təhlükəsizlik Şurasının qətnamələrini təkbaşına yerinə yetiririk. Halbuki bu, BMT Təhlükəsizlik Şurasının vəzifəsidir”.\nDövlətimizin başçısı xalqa müraciətində atəşkəs rejimi barədə də fikrini bildirib.\nƏdalət və beynəlxalq hüquq bizim tərəfimizdədir\nPrezident İlham Əliyev münaqişənin həlli üçün hüquqi bazanın kifayət qədər geniş olduğunu diqqətə çatdırıb. Dövlətimizin başçısı deyib: “Biz bu bazanı genişləndirmişdik. Bu gün təkcə BMT Təhlükəsizlik Şurasının qətnamələri yox, digər sənədlər mövcuddur. BMT Baş Assambleyası qətnamə qəbul edib, Qoşulmama Hərəkatı, İslam Əməkdaşlıq Təşkilatı, Avropa Parlamenti, digər təşkilatlar. Avropa İttifaqı ilə paraflanmış sənəddə ölkəmizin suverenliyi, sərhədlərimizin toxunulmazlığı və ərazi bütövlüyü haqqında xüsusi müddəa var. Yəni, bu, hüquqi bazadır və bu baza imkan verir ki, bu gün biz döyüş meydanında düşmənə dərs verək, qovaq onları, rədd edək bizim torpaqlarımızdan. Amma baxın, bu yaxınlarda nələr baş verir? Minsk qrupunun həmsədr ölkələri BMT Təhlükəsizlik Şurasının iclasını çağırırlar. Bir dəfə artıq bunu etmişdilər. Orada qəbul edilmiş sənəd görünür ki, onları qane etmədi. Bu dəfə də bir neçə gün bundan əvvəl biz yeni sənədin ortaya çıxmasını gördük, xəbər tutduq. Dərhal biz hərəkətə keçdik və bu sənədin qəbul edilməsinə imkan vermədik. Baxmayaraq ki, üç həmsədr ölkə BMT Təhlükəsizlik Şurasına üzv olan digər ölkələrə böyük təzyiqlər edirdi.\nNə idi bunun məqsədi? Məqsədi çox aydındır, 1993-cü ildə erməni silahlı qüvvələrinin torpaqlarımızdan çıxarılması barədə qəbul edilmiş qətnamələr kölgədə qalsın, onlar arxada qalsın, onlar ya qüvvədən düşsün, ya da ki, öz əhəmiyyətini itirsin. Bu idi məqsəd. Bu, nə dərəcədə ədalətlidir? Biz yenə də işğalçıya dəstək göstərilməsi cəhdini gördük. Amma nə oldu nəticədə? Keçmədi. Necə keçmədi? Qoşulmama Hərəkatına üzv ölkələr kişi kimi buna imkan vermədilər, bizə dəstək göstərdilər, sağ olsunlar. Baxmayaraq ki, onlara təzyiq göstərildi, bəlkə də hədələr oldu. Amma durdular kişi kimi bizim arxamızda, necə ki, biz onların arxasında dururuq. Bu, onu göstərir ki, keçməyəcək. Mənim əziz qardaşım, Türkiyə Cümhuriyyətinin Prezidenti dəfələrlə deyib ki, dünya 5-dən böyükdür. Tam haqlıdır. Bax, bu səsvermə onu göstərdi. Birləşdilər, yenə də Ermənistanın maraqlarına cavab verən sənədi ortalığa atdılar, amma keçmədi. Çünki ədalət var. Nə qədər bu ədaləti pozsalar da, nə qədər bu haqqı yerə vursalar da, yenə də ədalət var. Ədalət və beynəlxalq hüquq bizim tərəfimizdədir. Ona görə biz yolumuzu davam edəcəyik”.\nAzərbaycan xalqının səbri ilə oynamasınlar\nDünyada güc amilinin ön plana çıxdığını son bir neçə il ərzində dediyini, böyük dövlətlərin beynəlxalq hüquqa, BMT Təhlükəsizlik Şurasına məhəl qoymadığını xatırladan Prezident İlham Əliyev deyib: “İstədiklərini edirlər, hərə öz yerində, öz tərəfində, biri ora girib, biri bura girib, biri hansısa ərazini bölür. Beynəlxalq hüquqdan əsər-əlamət yoxdur. Biz onda bunu niyə müdafiə etməliyik? Halbuki biz müdafiə edirik, beynəlxalq hüququn kənarında heç bir addım atmırıq. Ermənistan torpağına girmirik, beynəlxalq birlik tərəfindən tanınmış torpaqlarımızı bərpa edirik. Əgər BMT Təhlükəsizlik Şurasının daimi üzvləri, Minsk qrupunun həmsədrləri bunu edə bilməyiblərsə, çəkilsinlər kənara, mane olmasınlar. Ermənistandan fərqli olaraq biz heç kimdən kömək istəmirik. Mane olmasınlar və Azərbaycan xalqının səbri ilə oynamasınlar. Sabah bu müharibə qurtaracaq, biz istədiyimizə nail olacağıq. Bəs, necə olacaq bizim münasibətlərimiz? Azərbaycan xalqı bu haqsızlığı unudacaqmı? Unutmayacaq. Bunu bir fikirləşsinlər. Azərbaycan indi o dövlət deyil ki, onun maraqlarını kimsə kənara qoya bilər. Xeyr. Gün gələcək, gələcəklər xahişlərlə, təkliflərlə, əməkdaşlıq təklifləri ilə. Bəs, hansı üzlə bizə baxacaqlar? Bu gün bütün imkanları səfərbər ediblər bizə qarşı. Mən bir ay buna dözürdüm, bir ay. Demirdim bunları, yığılmışıq boğaza...”\nBu saxta dövləti xilas etmək istəyirsinizsə...\nPrezident İlham Əliyev vasitəçilərin neytrallığının vacibliyini də qeyd edərək deyib: “Vasitəçi neytral deyilsə, o, vasitəçi ola bilməz. İndi vasitəçi ölkələr gərək yeni bir funksiya fikirləşsinlər, nə ilə məşğul olacaqlar? İndi artıq beş rayonun azad edilməsindən danışa bilməzlər, hanı 5 rayon, bizdədir onların artıq 4-ü. O məsələ artıq getdi, qurtardı getdi. Özümüz götürmüşük - Füzuli, Zəngilan, Cəbrayıl, Qubadlı. Bu rayonların böyük hissəsi bizdədir. Keçmiş Hadrut - indiki Xocavənd rayonunun bir hissəsi bizdədir. Ona görə fikirləşsinlər.\nBiz danışıqların əleyhinə deyilik. Dünən Amerikada baş verən danışıqlar nəticəsində qərara gəlindi ki, bir neçə gündən sonra Azərbaycan və Ermənistan Xarici İşlər nazirləri Cenevrədə görüşəcəklər. Mən etiraz etmirəm, görüşsünlər. Bu, 28 il ərzində o qədər mənasız görüş olub ki, biri artıq, biri əskik fərq etməz. Mən demək istəmirəm ki, bu görüşə mənasız görüş kimi baxıram. Yox. Biz istəyirik ki, bunun mənası ol-sun. Amma bu məna gərək münaqişənin həllini tezləşdirsin. Ermənistanın havadarları, sizə deyirəm: bu saxta dövləti xilas etmək istəyirsinizsə, deyin ki, çıxsın. Bir sözünüzlə çıxa bilər, bir sözünüzlə. Əgər Ermənistana maliyyə, iqtisadi, hərbi, siyasi dəstək verilməsə, onlar ayaq üstə dura bilərmi? Yox. Mən indi Azərbaycan xalqına bəzi məlumatları verəcəyəm, biz onların nə qədər texnikasını məhv etmişik. Hər kəs hesablaya bilər, internetə girə bilər, baxsın o texnikanın qiymətinə və sual versin. Haradandır bu pul ka-sıb, yoxsul ölkədə? Problemlər içərisində çabalayan bir ölkədə haradandır bu pul? Nə qədər məhv etmişik, yenə də gətirirlər. Eybi yoxdur, gətirsinlər, özləri bilər”.\nDövlətimizin başçısı indiki mərhələdə məsələnin hərbi-siyasi yollarla həll edilməsinə razı olduğunu vurğulayaraq deyib: “Amma həll olunsun. Atəşkəs deyiblər, eybi yoxdur, qoy olsun. Ermənistan bunu pozub, hər bir pozuntunu biz qeydə alırıq, hər bir. Tapşırıq vermişəm, qeydə alınır, dərhal ATƏT-in nümayəndəsinə və atəşkəsdə maraqlı olan digər ölkələrə göndərilir ki, baxsınlar, ermənilər atəşkəsi nə qədər pozublar. Bizdə bütün məlumatlar var. Hərbi-siyasi həll yalnız Azərbaycanın ərazi bütövlüyünün bərpası məsələsini reallaşdırmalıdır”.\nPrezident İlham Əliyev xalqımızın dədə-baba torpaqlarına 200 il bundan əvvəl köçürülmüş ermənilərin gələcəyi ilə bağlı fikir bildirərkən onların da bizim vətəndaşlarımız olduqlarını bir daha xatırladıb. Dövlətimizin başçısı deyib: “Onların da canı bu xuntadan qurtarılmalıdır. Əgər özləri canlarını qurtara bilmirlərsə, biz onlara kömək göstərəcəyik”.\nKim verib sənə bu qədər silahı?\nPrezident İlham Əliyev son bir ay ərzində işğalçılara qarşı aparılan hərbi əməliyyatların nəticələri barədə xalqa məlumat verib. Dövlətimizin başçısı deyib: “Sentyabrın 27-dən başlayaraq bu günə qədər Ermənistanın məhv edilmiş və hərbi qənimət götürülmüş texnikasının bir hissəsinin siyahısını təqdim edirəm. Deməli, tank – 252 tank məhv edilib, 53 tank qənimət kimi götürülüb. Toplam 305 tankdan Ermənistan məhrum edilib. Amma hələ tankları var. Görün nə qədər tank olub onlarda. Piyadaların döyüş maşını – 50-si məhv edilib, 29-u qənimət kimi götürülüb – cəmi 79 ədəd. Müxtəlif çaplı toplar – 251-i məhv edilib, 24-ü qənimət kimi götürülüb, cəmi 275. Minaatan – 61-i məhv edilib, 45-i qənimət kimi götürülüb, toplam 106. Tank əleyhinə vasitə - 53-ü məhv edilib. 82 “Qrad” qurğusu məhv edilib. 2 “Uraqan” Yaylım Atəşli Raket Sistemi, 1 “TOS” məhv edilib. Zenit-raket kompleksləri - 4 “TOR”, 40-a yaxın “OSA”, 4 “KUB”, 1 “KRUQ”, 2 “S-125” qurğusu məhv edilib. “S-300” ən bahalı qurğulardan biridir, 6 “S-300” atıcı qurğusu məhv edilib. Bir aşkaretmə stansiyası, bir lokator. Qiyməti bəllidir. Hər kəs hesablaya bilər. Əməliyyat taktiki raket kompleksləri – Elbrus, ikisi məhv edilib, “Toçka-U” biri məhv edilib. Yük avtomobilləri – 231 yük avtomobili məhv edilib, onlardan 20-si sursatı ilə. 173 yük avtomobili hərbi qənimət kimi götürülüb. Biz düşməni toplam 404 yük avtomobilindən məhrum etmişik”.\nPrezident İlham Əliyev növbəti dəfə sual edib: “Haradandır bu pul, haradan? Müşahidəçilər, vasitəçilər, politoloqlar, ermənipərəstlər desinlər ki, haradan gəlir? Bizim pulumuz var, hər şey şəffaf. Nə qədər pulumuz var Azərbaycan xalqı bilir, dünya bilir, hər kəs bilir. Öz pulumuzla alırıq. Heç kimdən də asılı deyilik. Bu, borc içində olan, müflisləşən ölkə haradan alıbdır? Ermənistanın xarici dövlət borcu təxminən 8 milyard dollardır. Valyuta ehtiyatları isə 1,5 milyard dollardır. Özü də bu, sərbəst vəsait deyil, bu, bank rezervləridir. Onlardan istifadə edə bilməz. Əgər istifadə etsə, onların dırnaqarası valyutası da kəllə-mayallaq gedəcəkdir. Kim verib sənə bu qədər silahı? Niyə soruşan yoxdur? Bu bir ay ərzində, demək olar ki, mən hər gün müsahibə verirəm. Mənə sual verilir ki, Türkiyənin F-16-ları nə gəzir sizdə? Mən cavab verməkdən yorulmuşam. Gedin açın, peykiniz var, görmürsünüz nə gəzir? Gedin baxın F-16 neyləyir, havadadır, yerdədir? Hər kəs bilir ki, yerdədir. Özü də təlimlər üçün gəlib və müharibə başlayanda qalıbdır. Türkiyəli qardaşlarımız onları bizə mənəvi dəstək vermək üçün saxlayıblar. Bir də ki, əgər bizə qarşı kənardan təcavüz olarsa, o F-16-ları görəcəklər onlar. Yaxşı, orada, aeroportda cəmi 5-6 təyyarə qalıbdır. Bu barədə hər dəfə sual verirlər. Yaxşı, mən bu suallara cavab verirəm. Amma Ermənistana da, silahları onlara verənlərə də sual verin. Verin bu sualları, nə üçün silah verirsən? Pulunu vermisənmi? O silahları istehsal edən ölkələrin vətəndaşları bilirlərmi ki, bir ay ərzində onların nə qədər malı batıb? Biz onların nə qədər silahlarını məhv etmişik? Bir nəfər jurnalist bu sualı vermir mənə. Maraqlı deyilmi? Maraqlıdır. Eybi yoxdur. Biz buna artıq öyrəşmişik ki, bütün bu illər ərzində Azərbaycan haqqında iftiralar, yalanlar, uydurmalar baş alıb gedirdi. İndi Xarici mətbuat da, Azərbaycan xalqı da görür ki, mən bütün bu suallara cavab verirəm və necə lazımdır. Onların səviyyəsinə də düşmürəm. Heç vaxt. Necə lazımdır cavab verirəm də, susurlar da. Çünki cavab verə bilmirlər. Deyirəm get güzgüyə bax, sən burada bizi ittiham etməyə gəlmisən? Sual vermir. Elə bil ki, prokurordur, ittiham edir bizi. Sən kimsən ki? Jurnalistlərə mənim hörmətim böyükdür. Buna görə ondan istifadə edirlər. Mən onlarla belə mülayim tərzdə danışıram. Amma bilirlər ki, istənilən formada danışa bilərəm onlarla. Bax, budur reallıq. Bizə qarşıdır bu reallıq. Amma biz reallığı dəyişdirdik. Bu yeni siyahılar bir daha göstərir ki, biz reallığı dəyişdirdik”.\nVə nəhayət, Prezident İlham Əliyev Azərbaycan xalqının səbirsizliklə gözlədiyi siyahıları böyük məmnuniyyət və qürur hissi ilə xalqın diqqətinə çatdırıb: “Beləliklə, dünən azad edilmiş yaşayış məntəqələrinin siyahısını doğma xalqıma çatdırıram. Zəngilan rayonunda azad edilmiş kəndlər: Birinci Alıbəyli, İkinci Alıbəyli, Rəbənd, Yenikənd. Cəbrayıl rayonunun azad edilmiş kəndləri: Qovşudlu, Sofulu, Dağ Maşanlı, Kürdlər, Hovuslu, Çələbilər. Qubadlı rayonunun dünən azad edilmiş yaşayış məntəqələri: Padar, Əfəndilər, Yusifbəyli, Çaytumas, Xanlıq, Sarıyataq, Mollabürhan və Qubadlı şəhəri!


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Bundestaqın vitse-prezidenti: Azərbaycan enerjinin şaxələndirilməsində Avropanın mühüm tərəfdaşıdır\nBundestaqın vitse-prezidenti: Azərbaycan enerjinin şaxələndirilməsində Avropanın mühüm tərəfdaşıdır\nAzərbaycan-Almaniya enerji əməkdaşlığına dair müzakirələr aparılıb\nEnergetika Nazirliyində Almaniya Bundestaqının vitse-prezidenti Tomas Oppermanın başçılıq etdiyi nümayəndə heyəti ilə görüş keçirilib.\nNazirlikdən AZƏRTAC-a bildirilib ki, görüşdə iki ölkə arasında münasibətlər, enerji əməkdaşlığı və regional məsələlər ətrafında müzakirələr aparılıb.\nEnergetika naziri Pərviz Şahbazov Azərbaycan-Almaniya əməkdaşlığının yüksək səviyyədə olduğunu qeyd edib və bu əməkdaşlığın bir çox sahələr üzrə, xüsusilə də enerji sektorunda daha da inkişafı üçün mövcud imkanları diqqətə çatdırıb.\nGörüşdə enerji sektorunda alman şirkətlərinin iştirakı ilə həyata keçirilən layihələrdən, eləcə də Azərbaycan qazının Avropaya nəqlini nəzərdə tutan Cənub Qaz Dəhlizinin icra vəziyyəti, enerji təhlükəsizliyi və enerji şaxələndirilməsi layihəsi kimi rolundan danışılıb.\nT.Opperman Azərbaycanın beynəlxalq aləmdə mövqeyinə dair fikirlərini bölüşüb. Bildirib ki, enerji şaxələndirilməsində Azərbaycan Avropanın mühüm tərəfdaşıdır.\nSöhbət zamanı parlamentlərarası əməkdaşlığın ikitərəfli əlaqələrin inkişafında mühüm əhəmiyyət daşıdığı bildirilib, Azərbaycan və Almaniya arasında digər sahələrdə əməkdaşlığın genişləndirilməsinə dair fikir mübadiləsi aparılıb.\n“Azeri Light”ın bir barreli 35,13 dollara satılır15:41 12.06.2019\nBakı Limanının quru yük terminalında konteynerlərlə “Azərbaycan” sözü yazılıb15:41 12.06.2019\nBirjalarda neftin qiyməti15:41 12.06.2019\nAzərbaycan neftinin bir barreli 36 dollara satılır15:41 12.06.2019\nNeftin qiyməti bahalaşır15:41 12.06.2019\nNazirlər Kabineti istehsalçıların toxum təminatı ilə dəstəklənməsi üçün 5 milyon manat ayırıb15:41 12.06.2019


Word sənədində siyahıdan və ya əksinə bir siyahısını necə çevirmək olar?\nBu yazıda bir siyahısı bir cədvələ çevirmək və ya göstərilən ekran görüntüsü kimi bir cədvəldə bir siyahıya çevirmək üsullarını təqdim edirəm.\nSiyahı cədvələ çevirmək\nBir cədvəl siyahısına çevirmək\nSiyahı masasına çevirmək üçün lazım olan çarpaz masa ilə hesabatı qəbul edərkən, necə tez bir zamanda bu məsələ ilə məşğul ola bilərsiniz? Ilə Excel-in üçün Kutools Transpose Cədvəl Ölçüləri kommunal, siz cross ölçülü masa üç damarlıq masa və ya əksinə mümkün qədər tez-tez çevirə bilərsiniz. 60 gün pulsuz sınaq üçün tıklayın!\nSiyahı bir cədvələ çevirmək üçün Word-də Cədvələ Dönüştürülmüş adlı bir funksiya var.\n1. Tipi Tab mətnləri müxtəlif sütunlarda yerləşdirmək istədiyiniz mətnləri ayırmaq üçün açar düyməsini istifadə edərək mətnləri müxtəlif satırlara ayırmaq üçün istifadə edin.\n2. Sonra lazım olan mətni seçin, klikləyin Taxmaq > Masa > Mətnə Cədvələ Dönüştür.\n3. İçində Mətnə Cədvələ Dönüştür dialoq yoxlayın Tabs seçim Ayrı mətni at bölmə.\n4. klik OK. Mətn siyahısı bir masaya çevrilir.\nBir tabloyu məhdudlaşdıran bir siyahıya çevirmək istəyirsinizsə, işi iki üsulla idarə edə bilərsiniz.\nMetod 1 Mətnə Dönüştür\n1. Mətn siyahısına çevirmək istədiyiniz cədvəldə imleci yerləşdirin Cədvəl Alətləri qrupu basın Düzen > Mətnə çevrilir.\n2. İçində Cədvəlin mətnə çevrilməsi dialoq, yoxlamaq və ya ayırıcıyı lazım olduğunda müəyyənləşdirin.\n3. klik OK. Sonra cədvəl bir siyahıya çevrilmiş və məhdudlaşdırıcı ilə ayrılmışdır.\nMetod 2 Metodları\nƏgər Word üçün Kutools yüklü, istifadə edə bilərsiniz Mətn üçün cədvəl Bu işlə məşğul olmağın faydası.\n1. Konvertasiya etmək istədiyiniz cədvəlləri seçin, basın Kutools > Mətnlərə masalar.\n2. Popping dialoqunda, ayırıcıyı lazım olduğunuzu təyin edin.


Təsvir etmək çətindir Birisini » Qadınla.Com - Qadınlar Birİncidir!\nTarix: 4-11-2011, 17:31\nŞərhlər: Baxılıb: 1110\nTəsvir etmək çətindir BİRİSİni... Hekayəsi olan bir üzü var. Böyüdükcə sifət cigziləri dəyişmir amma çox qəşəngləşir. Şirin bir gülümsəməyi var.. Sanki hər gözəllik bir parça alıb və onun gülümsəməyi yaranıb.. Adətən gülür. Və gülmək ona inanılmaz yaraşır. Qəribə gözləri var... Daha doğrusu baxışları... Gülən gözlərinin arxasında dərin kədəri hiss etməmək mümkün deyil. Sanki illərin yığınıdır. Uzun uzadı baxmağı sevmir amma bir baxışı ilə bütün kədərləri unutdura bilir.\nÇox danışmır... Elə çox danışmağıda sevmir... amma saatlarca danışdığımız olub... Çox danışmağa ehtiyac olmur. Məni gözlərimdən anlayan BİRİSİdir...\nƏn çox qəmgin durmağımı sevmirdi bir az mimikam pis olan kimi məni güldürməyə çalışırdı. Mənə çox yaxın BİRİSİdir... Bu həyatda təmənnasız güvəndiyim, sonuna qədər inandığım birisidir.\nBəzən elə olur ki, mənə məndən yaxın olur... Bəlkə də heç vaxt yalan danışmadığım yeganə insandır. Təbii ki, yüngül yalanları çıxsaq\nağlınız başqa yerlərə getməsin... Zəng vurur hardasan? Deyirəm çatıram. Halbuki hələ evdən təzə çıxıram... Onunla görüşəndə gözəl görünməyi sevdiyim BİRİSİdir... Eyni zamanda məni təbii halımla sevən biridir...\nOna baxmaqdan doymadığım, onun haqqında yazmaqdan usanmadığım, bütün kaprizlərinə dözdüyüm birisidir... Bir gün həyatımda olmasa belə qıraqdan izləyəcəyim birisidir... Onun xoşbəxtliyi mənim xoşbəxtliyim deyə ayrıcalıq qoymayacağım birisidir...\nGitaranı əlimə alıb oxuduğum mahnıda ilk ağlıma gələn, qələmi əlimə alanda onun haqqında yazılan, boyanı əlimə alanda gözəl rəsm çəkməyi bacarmasamda bir ürək çəkib ikimizin adını yerləşdirdiyim biridir...\nAdını ürəyimin ən dərin yerinə hopdurduğum biridir. Dünən və sabah üçün yox BU GÜN üçün onunla yaşadığım biridir...\nYa özü yanımda olur, ya da xatirəsi var hər yerdə...\nHəyatımda heç vaxt unutmayacağım izlər qoyan BİRİSİDİR... Mənə MƏNDƏN yaxın BİRİSİDİR... Dostum deyil, əzizdir, sevgilim deyil, sevilir... loading... 80\nMəni ağlından çıxarma... Başqa qalacaq yerim yoxdur.\nHəyatımda sən varsansa əgər...


Operativ Qərargahın tələblərini pozan obyektlərin və sürücülərin sayı açıqlandı - Pia.az\nDaxili İşlər Nazirliyinin Mətbuat xidmətindən Trend-ə verilən məlumata görə, konkret olaraq kütləvi tədbirlərin keçirilməsi təxirə salınıb, restoran və kafelərdə iş rejimi saat 15.00-dək müəyyən edilib.\nLakin respublikanın bəzi şəhər və rayonlarında ayrı-ayrı iaşə müəssisələrinin sahibləri müvafiq obyektlər üçün müəyyən edilmiş iş rejimini pozub saat 15.00-dan sonra da fəaliyyətlərini davam etdirməyə cəhd göstərirlər. Həyata keçirilmiş nəzarət tədbirləri ilə müəyyən edilmiş konkret vaxtdan sonra fəaliyyətini dayandırmayan respublika üzrə 411, o cümlədən Bakı şəhərində 154 obyekt müəyyən edilmişdir. Göstərilən səbəbdən 347 obyekt sahibinə xəbərdarlıq olunmuş, 71 obyekt sahibi barəsində inzibati cərimə tətbiq edilmişdir.\nEyni zamanda, koronavirus infeksiyası ilə əlaqədar əhali arasında dezinformasiya xarakterli məlumatlar yaydığına görə 3 nəfər inzibati qaydada həbs olunmuşdur.\nXatırladaq ki, respublikanın şəhər və rayonalrında qeydiyyatda olan nəqliyyat vasitələrinin Bakı, Sumqayıt şəhərlərinə və Abşeron rayonuna buraxılmasının dayandırılması barədə Azərbaycan Respublikasının Nazirlər Kabineti yanında Operativ Qərərgahın müvafiq qərarının icrası çərçivəsində Bakı-Qazax avtomobil yolunun 65-ci, Bakı-Şamaxı avtomobil yolunun 26-cı və Bakı-Quba avtomobil yolunun 45-ci kilometrliklərində sutkalıq fəaliyyət göstərən 3 xüsusi polis postu yaradılmışdır. Bugünədək müəyyən edilmiş məhdudiyyəti pozmaqla Bakı, Sumqayıt şəhərlərinə və Abşeron rayonuna daxil olmaq istəyən 4 000 avtomobil geri qaytarılmışdır.


"AFB Bank"ın yeni şöbəsi açıldı Marja.az - Azərbaycanın iqtisadi xəbərlər saytı\n"AFB Bank"ın yeni şöbəsi açıldı\n“AFB Bank” ASC-nin xidmət şəbəkəsinə daha bir şöbə əlavə olunub.\nBankın inkişaf strategiyasına uyğun olaraq yeni açılan şöbədə hüquqi şəxs və sahibkarlar gömrük rüsumlarını daha rahat və operativ ödəyəcəklər.\nEyni zamanda müştərilər hesablaşma-kassa əməliyyatları, əmanətlər, müxtəlif növ ödəniş kartları, pul köçürmələri, kommunal ödənişlər, rabitə və digər xidmətlərin ödənişləri, valyuta mübadiləsi və sair bank xidmətlərindən yararlana biləcəklər. Yeni şöbə müştərilərə ən yüksək səviyyədə xidmət göstərmək üçün bütün zəruri şəraitə və imkanlara malikdir.\nYeni açılan şöbə Bakı şəhəri, Səbail rayonu, Salyan şossesi 14-cü km ünvanında (Bakı Baş Gömrük İdarəsinin yaxınlığında) həftənin I-V günləri saat 09:00-dan 17:00-dək, şənbə günü 10:00-dan 16:00-dək müştərilərə xidmət edəcəkdir.\n16 Yanvar 2018 , 16:13


Allah qurbanlarınızı qəbul etsin!!! » Atributinfo.az\nAllah qurbanlarınızı qəbul etsin!!!\nMüsəlman aləminin iki əsas bayramından biri, QURBAN BAYRAMI münasibətilə ilk növbədə şəhid ailələrini, Qaziləri, dünya azərbaycanlılarını, bütövlükdə türk dünyasını səmimi qəlbdən təbrik edirəm, Uca Allahdan qurbanlarınızın, dualarınızın qəbul olunmasını arzulayıram.\nQardaşlıq, xeyirxahlıq, paylaşımlar etmək QURBAN BAYRAMININ əsas fəlsəfəsidir. İmkansız insanlara yardım etmək, onları sevindirmək, xeyir-dualarını qazanmaqla Allahdan günahlarının bağışlanmasını diləməkdir. Cəmiyyətin mənəvi saflaşması baxımından Qurban bayramıının əhəmiyyəti olduqca böyükdür.\nHər il milyonlarla insan Qurban bayramında Allaha dualarında, işğal altında olan torpaqlarımızın azad olunmasını, növbəti ildə qurbanların Qarabağ torpaqlarında kəsilməsini arzulayardı. Budur, dualar qəbul olundu, arzular çin oldu. Ölkə Başçımız, Ali Baş Komandan İlham Əliyevin rəhbərliyi ilə Müzəffər Azərbaycan Ordusu bu sevinci yaşatmaqla, xalqın sınmış qürurunu özünə qaytardı. İşğaldan sonra ilk dəfə Şuşada qurbanlar kəsilir.\nAllah Şəhidlərimizə rəhmət eləsin, Qazilərimizə şəfa versin. Ölkəmizdə rifah, əmin-amanlıq olsun.\nBir daha hər birinizi təbrik edirəm.


Şəki Ağır Cinayətlər Məhkəməsində proses davam etdirilir\nŞəki Ağır Cinayətlər Məhkəməsində İsmayıllıda 2013-cü il yanvar iğtişaşları üzrə işlə bağlı ittiham olunan Tofiq Yaqublu (Müsavat Partiyası başqanının müavini), İlqar Məmmədov (ReAL Hərəkatının sədri) və digərlərinin dinləmələri davam edib.\nBu günkü məhkəmə iclasında 5 nəfər təqsirləndirilən şəxs dindirilib. Bildiriblər ki, ibtidai istintaq zamanı onlardan ifadə alınan zaman fiziki təzyiqlərə məruz qalıblar, döyülüblər. Onlar özlərini təqsirli bilmədiklərini məhkəmənin diqqətinə çatdırıb\nBu zaman təqsirləndirilən Qarabağ əlili, epilepsiya xəstəsi Abdullayev Mirkazım ifadə verərkən huşunu itirib. Bundan sonra təcili yardım çağırılıb.\nMəhkəmə prosesini izləmək üçün Şəkiyə səfər etmiş Müsavat Partiyasının başqanı İsa Qəmbər jurnalistlərə bildirib ki, məhkəmədə günahsız insanlar mühakimə olunurlar.\nMəhkəmə dekabrın 29-da işini davam etdirəcək.\nBundan sonra təqsirləndirilənlər Gəncə İstintaq təcridxanasında deyil, yeni istifadəyə verilmiş Şəki İstintaq təcridxanasında saxlanılacaq.\nYanvarın 23-də İsmayıllıda “Çıraq” hotelinin inzibatçısı Emil Şəmdinovun və onun tanışı Elməddin Məmmədovun sərxoş vəziyyətdə özgənin əmlakının zədələməsi ilə\nmüşayiət olunan hərəkətləri sonradan hadisə yerinə toplaşmış bir qrup şəxs tərəfindən “Çıraq” hotelinin və müxtəlif markalı avtomobillərin yandırılması ilə nəticələnən kütləvi münaqişəyə çevrilib. Rayonda kütləvi etirazlar yanvarın 24-də yatırılıb. 18 nəfər həbs edilib.\nİğtişaşlar başlayandan bir gün sonra baş verənləri müşahidə etmək məqsədi ilə İsmayıllıya səfər etmiş İlqar Məmmədov və Tofiq Yaqublu da həbs edilib.\nTofiq Yaqublu, İlqar Məmmədov, həmçinin İsmayıllı rayon sakinlərinə qarşı Cinayət Məcəlləsinin 233 (ictimai qaydanın pozulmasına səbəb olan hərəkətləri təşkil etmə və ya bu cür hərəkətlərdə fəal iştirak etmə) və 315.2-ci (hakimiyyət nümayəndəsinə qarşı müqavimət göstərmək və ya zor tətbiq etmək) maddələri ilə cinayət işi qaldırılıb və barələrində həbs qətimkan tədbiri seçilib.


ABŞ-ın Cons Hopkins Universitetinin professor və tələbələri ADU-da\nYanvarın 18-də Azərbaycan Dillər Universitetinin İnformasiya Resurs Kompleksində Strateji Araşdırmalar Mərkəzinin təşkilatçılığı ilə ABŞ-ın Cons Hopkins Universitetinin Paul Nitşe adına Ətraflı Beynəlxalq Tədqiqatlar Məktəbinin professoru və həmin fakültənin tərkibindəki Münaqişələrin İdarəedilməsi Proqramının direktoru Filip Terrens Hopman, professor Vilyam Zartman və universitetin 18 tələbəsi ilə görüş keçirildi.\nGörüşdə Azərbaycan Dillər Universitetinin rektoru, Milli Məclisin deputatı, professor Səməd Seyidov, Milli Məclisin deputatları Asim Mollazadə və Sevinc Fətəliyeva iştirak edirdilər.\nRektor Səməd Seyidov qonaqları salamlayaraq ADU və Amerika Mərkəzi haqqında onlara məlumat verdi. ABŞ universitetləri ilə əlaqələrdən danışan rektor hər il bir qrup amerikalı tələbənin Azərbaycana gəldiyini və ADU-da Azərbaycan dilini, tarixini, coğrafiyasını, adət-ənənələrini öyrəndiklərini bildirdi. Səməd Seyidov universitetdə Azərbaycanşünaslıq, Qafqazşünaslıq və s. ixtisasların da olduğunu qeyd etdi. Rektor universitetdə ingilis, alman, fransız dilləri ilə yanaşı, Şərq dillərinin də tədris olunduğunu, bir çox mərkəzlərin fəaliyyət göstərdiyini vurğuladı.\nAzərbaycan-ABŞ əlaqələrinin parlament səviyyəsində inkişaf etdiyi də qonaqların diqqətinə çatdırıldı. Professor Səməd Seyidov bu əlaqələrin inkişaf istiqamətində ABŞ-Azərbaycan Parlamentlərarası İşçi Qrupunun rolundan danışdı.\nSonra çıxış edən Münaqişələrin İdarəedilməsi Proqramının direktoru Filip Terrens Hopman ADU-da olmaqdan məmnunluğunu dilə gətirdi. O, təmsil etdiyi universitetdə azərbaycanlı tələbələrin də təhsil aldığını qeyd etdi. Azərbaycana gələn 18 tələbənin 5 müxtəlif ölkədən olduğunu bildirdi.\nGörüşdə həmçinin beynəlxalq və regional məsələlər, Ermənistan-Azərbaycan, Dağlıq Qarabağ münaqişəsi barədə fikir mübadiləsi aparıldı.\nGörüş sual-cavabla başa çatdı.


Sabah Azərbaycanda 40 minə yaxın şagird buraxılış imtahanı verəcək\nCəmiyyət 17 İyun 2014 17:29 (UTC+04:00)\nSabah Azərbaycanda 38 212 şagird buraxılış imtahanı verəcək.\nTələbə Qəbulu üzrə Dövlət Komissiyasından (TQDK) Trend-ə verilən məlumata görə, iyunun 18-də Ağcabədi, Ağdam, Bərdə, Tərtər, Zərdab, Göyçay, Ucar, Kürdəmir, Ağdaş, Yevlax, Ağsu, İsmayıllı, Şamaxı, Qobustan, Quba, Şabran, Qusar, Xaçmaz, Xızı və Siyəzən rayonlarının orta ümumtəhsil müəssisələrinin 9 və 11-ci siniflərində təhsil alan şagirdlər üçün mərkəzləşdirilmiş qaydada buraxılış imtahanları keçiriləcək.\nBu imtahanlarda ümumilikdə 38 212 şagirdin imtahan verəcəyi gözlənilir. Həmin gün Ağcabədidə 1856, Ağdamda 1207, Bərdədə 2045, Tərtərdə 938, Zərdabda 660, Göyçayda 1483, Ucarda 919, Kürdəmirdə 1318, Ağdaşda 1340, Yevlaxda 1345, Ağsuda 766, İsmayıllıda 1138, Şamaxıda 1017, Qobustanda 418, Qubada 1865, Şabranda 648, Qusarda 972, Xaçmazda 1837, Xızıda 177, Siyəzəndə isə 480 nəfər 9-cu sinif şagirdinin imtahanda iştirakı nəzərdə tutulur.\nAğcabədidə 1439, Ağdamda 755, Bərdədə 1533, Tərtərdə 690, Zərdabda 436, Göyçayda 992, Ucarda 712, Kürdəmirdə 927, Ağdaşda 861, Yevlaxda 1158, Ağsuda 587, İsmayıllıda 845, Şamaxıda 544, Qobustanda 291, Qubada 1022, Şabranda 415, Qusarda 772, Xaçmazda 1158, Xızıda 123, Siyəzəndə isə 368 nəfər 11-ci sinif şagirdinin imtahanda iştirakı gözlənilir.\nTQDK, həmçinin həmin gün Bakı şəhərində Respublika Olimpiya İdman liseyinin 9 və 11-ci sinif şagirdləri üçün də buraxılış imtahanları keçirəcək. Bu imtahanda 84 nəfər 9-cu, 71 nəfər 11-ci sinif şagirdinin iştirakı gözlənilir.\nHəm 9-cu, həm də 11-ci siniflərin imtahanlarının idarə edilməsi üçün ümumilikdə 156 imtahan rəhbəri, 2036 nəzarətçi-müəllim ayrılıb.


Nümunənin reyestr kodu : SD0303000014\nAzərbaycanın ayrı-ayrı bölgələrində müxtəlif adlarla tanınan muncuq – müxtəlif rəngli, yuvarlaq və qeyri formalı şüşə, plastik kütlə və ya qiymətli daşlardan hazırlanaraq sapa düzülüb boyuna, biləyə və qulağa taxılan dənəvər bəzək növünə deyilir. Qadın bəzəklərinin böyük əksəriyyətini boyun və sinə (döş) bəzəkləri təşkil edirdi. Bunlar həm bahalı daşlardan (mirvari, serdolik, şəvə, kəhrəba, füruzə, qızıldaş, mərcan, zümrüd və s.) tərtiblənən muncuqlardan, həm qiymətli metallardan (qızıl, gümüş), həm də daş-qaşla (cəvahiratla) əlvan metalların kombinəsindən xüsusi incəliklə hazırlanırdı. Boğaz bəzəyi kimi qarabatdaq sadə və ətəkli olmaqla iki variantda hazırlanırdı. Sadə qarabatdağı, adətən, rəngli muncuqları (xüsusilə də “” formalı “qum muncuğu”nu) sapa (ipə) nəfis şəkildə düzməklə hazırlayır və boğaza kip bağlayırdılar. Bəzən belə muncuqlar bir neçə sıra hazırlanırdı ki, onun da hər cərgəsi “hel” adlanırdı. Şübhəsiz ki, sadə (muncuqlu) qarabatdaq aztavanalı, ətəkli qarabatdaq isə kübar qadınlarının, tacir-tüccar əyalının sevimli bəzək-zinət elementi olmuşdur. “Gərdənbağı” isə narın muncuqlardan düzülmüş ətəkli bəzək növü olub, sinəyə qədər çatırdı. Maddi cəhətdən imkansız qadınlar bəzənmək xatirinə hətta adi muncuqdan, tuncdan, misdən, iydə və xurma çəyirdəklərindən muncuq boyunbağı düzəldib boyunlarına taxırdılar.\nMuncuq tikmə sənətində də geniş istifadə edilirdi. Tikmə naxışların geniş yayılmış tipoloji növlərindən biri də muncuqlu tikmə idi. Təkbətək, yaxud düzüm halında istifadə olunan rəngbərəng muncuqları müəyyən nəqş motivi üzrə məmulat üzərinə bənd etməklə, lazımi bəzək növü əldə edirdilər. Muncuqlu tikmə texnikası ilə ən çox qadın başmaqları, pul və tənbəki kisəsi, möhür, daraq, qayçı, sürmə qabı və s. bəzədilirdi. Muncuqlu tikmə habelə, araqçın, çutqu, düyməçə kimi baş geyimlərinin bəzədilməsində də istifadə edilirdi. Müxtəlif rəngli xırda muncuqlarla bəzədilən muncuqlu tikmə növündən Şuşa, Gəncə, Şamaxı və qismən Bakı şəhərlərində geyim və xırda məişət əşyalarının bəzədilməsində istifadə edilirdi.\nMuncuq qol (bilərzik) və qulaq bəzəkləri (sırğa) funksiyasını da yerinə yetirirdi. Arxeoloji qazıntılardan əldə olunan muncuq bilərziklər indi istifadə olunan muncuq bilərziklərin tam oxşarıdır. Sırğa (tana) növləri qulağın “niçək” adlanan aşağı hissəsinə qulaq pipiyinə bağlanırdı. Bunun üçün, bir qayda olaraq, kiçik yaşlarından qızların qulaq pipiyini küllə ovub keyidir, sonra saplı iynənin arxa tərəfi ilə onu deşir, oradan keçirilən sapa 1-2 ədəd muncuq taxırdılar. Deşilmiş yer bitişməsin deyə, sapı tez-tez yağlayır və tərpədirdilər. Qulağa muncuq sırğa (cəvahir, yaqut, mirvari, almaz və s., hətta brilyant qaşlı muncuq sırğa) taxmaq Azərbaycanda uzun müddət dəb olmuşdur.\nMuncuğun mahiyyəti təkcə bəzək olmaqla məhdudlaşmır. Bəzi muncuqlar, xüsusilə də rəngli şüşələrdən və qiymətli metallardan hazırlanmış muncuqlar (göz muncuğu, sarılıq muncuğu, möhrə muncuğu, süleymani, babaqulu muncuğu, şəvə muncuğu və s.) xəstəlikdən (bədnəzərdən), şər qüvvələrdən qorunmaq məqsədi güdürdü. Bunların müəyyən dini-mistik dünyagörüşü və təfəkkür tərzi ilə bağlılığı xalq arasında onlara güclü inam yaratmışdı. Belə asmaların hər birinin müəyyən mühafizə gücü olduğunu xalq dəfələrlə sınaqdan çıxarmışdı. Məsələn, şəvə muncuğu, inama görə, uşağı qarabasmadan, sarılıq muncuğu sarılığa tutulmaqdan, göz muncuğu bədnəzərdən, möhrə muncuğu mədə ağrısından, babaqulu muncuğu şərdən və bədbəxtlikdən qoruyurdu. “Süleymani” adlı qoruyucu məmulat altı künclü metalın (əsasən gümüşün) içərisinə yerləşdirilmiş muncuq olub, həm paltardan asılır, həm də yatan zaman uşağın başının altına qoyulurdu. Bu muncuq uşağı bəd ruhlardan (hal anası, şeşə, vurğun və s.) qorumaq üçün düşünülmüşdü. Q.P.Vasilyeva haqlı olaraq yazır ki, müxtəlif materiallardan (gümüş, muncuq, ağac) hazırlanan bu bəzəklər uşaq anadan olduğu ilk gündən onun boynuna, əllərinə, ayaqlarına, papağına və paltarına bəndlənirdi.\nQədimlərdən üzü bəri məişətdə istifadə olunan muncuqlar hazırlandığı materialın növünə (tunc, dəmir, gümüş, qızıl, sümük, sürmə, mineral – əqiq, aqat, xrizopraz, kvarsit, eləcə də qiymətli və yarımqiymətli daşlar, pasta və şüşə tərkibli maddələr, şüşə, balıqqulağı və s.), formasına (doğrama, silindr, mərciyəoxşar, şar, yastı, xırda, boruşəkilli, arpa, atbaşı, quş, toxa, balta, çoxüzlü prizma, ellips və s.), rənginə (ağ, qara, göy, sarı, yaşıl, qırmızı, mavi, çəhrayı və b.) görə müxtəlif qruplara bölünürdü. Mavi pastadan olan muncuqlar Azərbaycana Misirdən gətirilirdi. Muncuqların arasında Aralıq dənizi, Hind okeanı, Van və Urmiya göllərindən gətirilən balıqqulağı və sümük mənçəli muncuqlar da olmuşdur.\nAzərbaycanın Gədəbəy, Mingəçevir, Xocalı, Çovdar, Qızılvəng, Binəqədi, Xanlar və b. arxeoloji abidələrindən aşkar edilmiş, müxtəlif materiallardan düzəldilmiş çoxsaylı muncuqların tədqiqi göstərir ki, miladdan əvvəl II minilliyin sonu – I minilliyin başlanğıcında muncuqdan məişətdə bəzək qismində geniş istifadə edilmişdir. Gözmuncuğu hələ miladdan əvvəl I minilliyin ortalarından yayılmağa başlamış və bu günümüzdə də istifadə olunmaqdadır. Bu ənənəvi bəzək növü qoruyucu vasitə kimi həm ayrıca, həm də digər növ muncuq boyunbağıların orta hissəsinə keçirilməklə istifadə olunurdu. Müxtəlif yarımqiymətli daşlardan hazırlanmış çoxüzlü prizma, ellips, çoxcəhətli muncuqlar hazırlandığı daşların rənginə müvafiq olaraq ağ, qara, göy, sarı, yaşıl, qırmızı, çəhrayı və b. rənglərdə olurdu. Azərbaycanda aşkar edilmiş arxeoloji abidələr içərisində eramızın IX əsrinə aid olan və XII-XIV əsrlər hüdudunda intensiv inkişaf edən “Muncuqlutəpə” adlı arxeoloji abidə də mövcuddur. Abidə, burada aşkar edilmiş müxtəlif formalı və materialı baxımından da fərqlənən muncuqların zənginliyinə görə belə adlandırılmışdır. “Azərbaycan dilinin izahlı lüğəti”də qeyd edildiyi kimi, Qazax bölgəsində muncuq “bıjı”, Naxçıvanda “çəçik” (qadınların topuqlarına bağladıqları muncuq), Bakıda “gud”, Quba-Xaçmazda “küci”, Kürdəmirdə “qadama” adı ilə məlum olmuşdur.\n© Milli Azərbaycan Tarixi Muzeyi, EF 3977, Bakı, XX əsr\nTəbriz şəhərində ənənəvi bəzəklər